Δούλεψαν για τον ΠΑΟΚ - Onsports.gr\nΧρήστος Γιαννούλης\t12 Μαίου 2011, 23:42\nΠαναθηναϊκός και ΑΕΚ έμειναν στο 1-1 στο ΟΑΚΑ, στρώνοντας… χαλί στον ΠΑΟΚ έτσι ώστε να καταλάβει την πρώτη θέση στα play off.\nΑν και η Ένωση ήταν αυτή που προηγήθηκε με τον Λεονάρντο, το αυτογκόλ του Μπλάνκο διαμόρφωσε το τελικό αποτέλεσμα με τους «κιτρίνομαυρους» να είναι στη δεύτερη θέση της σχετικής βαθμολογίας με πέντε βαθμούς και τους «πράσινους» να μένουν στους τέσσερις βαθμούς και την τρίτη θέση.\nΔιατηρήθηκε η παράδοση που θέλει τον Παναθηναϊκό να μην χάνει από την ΑΕΚ στα play off, με το «τριφύλλι» να διαμαρτύρεται για πέναλτι στον Σισέ στο πρώτο μέρος και το «δικέφαλο» να πέφτει αισθητά μετά την ισοφάριση. Αρκετές αντιδράσεις από τους φιλάθλους μετά το τέλος του παιχνιδιού προς όλους τους μετόχους για την άσχημη εικόνα της ομάδας φέτος.\nΓια άλλη μια φορά ο Παναθηναϊκός ήταν κακός και δεν κατάφερε να πάρει τη νίκη στο ΟΑΚΑ, δείχνοντας ότι με τέτοιες εμφανίσεις δε θα μπορέσει να πάρει το εισιτήριο για τα προκριματικά του Champions League, με την κρίση που περνούν οι «πράσινοι» να κλιμακώνεται έχοντας τόσο κακή αγωνιστική εικόνα.\nΑλλαγές και οι δύο\nΑρκετές αλλαγές σε σχέση με τον αγώνα της Τούμπας είχε ο Παναθηναϊκός αφού ο Ζεσουάλδο Φερέιρα επέλεξε να ξεκινήσει με το, σταθερό πάντως, 4-3-3 και τον Τζόρβα κάτω από τα δοκάρια. Οι Καντέ, Σαριέγκι, Μπουμσόνγκ και Βύντρα ήταν οι τέσσερις της άμυνας από αριστερά προς τα δεξιά ενώ οι τρεις της μεσαίας γραμμής ήταν οι Κατσουράνης, Ζιλμπέρτο και Νίνης. Στην «γραμμή κρούσης», θέση στα αριστερά πήρε ο Χριστοδουλόπουλος, στα δεξιά ο Λουίς Γκαρσία και στην κορυφή ο Τζιμπρίλ Σισέ.\nΓια την ΑΕΚ ο Μανόλο Χιμένεθ διατήρησε το 4-4-2 με ρόμβο στη μεσαία γραμμή, κάνοντας ωστόσο αρκετές αλλαγές με τη σειρά του σε σχέση με το παιχνίδι κόντρα στον Ολυμπιακό Βόλου. Έτσι, κάτω από τα δοκάρια ήταν ο Σάχα, με τους Καράμπελα, Δέλλα, Μανωλά και Γεωργέα από αριστερά προς τα δεξιά στην άμυνα. Ρόλο καθαρού αμυντικού μέσου πήρε ο Ντιόπ με τον Λαγό στα αριστερά του και τον Μίτσελ δεξιά, την ώρα που ο Καφές ήταν ακριβώς πίσω από το επιθετικό δίδυμο τον Μπλάνκο και Λεονάρντο.\nΓκολ νωρίς και… αυτογκόλ νωρίς\nΗ Ένωση δε θα μπορούσε να φανταστεί καλύτερο ξεκίνημα στο ΟΑΚΑ, καθώς μόλις στο 2’ άνοιξε το σκορ μετά από σέντρα του Καράμπελα, ωραία προσποίηση του Μπλάνκο και όμορφο τελείωμα από τον Λεονάρντο. Ο Παναθηναϊκός όπως είναι φυσικό αιφνιδιάστηκε ωστόσο έδειξε διάθεση να αντιδράσει και άρχισε να πιέζει με τη συμπλήρωση δέκα λεπτών παιχνιδιού.\nΗ πρώτη καλή στιγμή ήρθε στο 11’ με τον Γκαρσία να μην προλαβαίνει να σπρώξει την μπάλα σε κενή εστία ενώ στο 14’ μια εξαιρετική ενέργεια του Νίνη δεν κατέληξε στα δίχτυα αφού ο Σάχα ήταν σε ετοιμότητα όπως και στη φάση του 24’ όταν απέκρουσε το απευθείας κόρνερ του Γκαρσία. Αυτή ήταν και… η προειδοποίηση των «πρασίνων» που με μια σειρά από κόρνερ, τρία τον αριθμό, έκλεισαν την ΑΕΚ στα καρέ της και τελικά κατάφεραν να ισοφαρίσουν.\nΟ Γκαρσία ήταν αυτός που εκτέλεσε στο πρώτο δοκάρι στο ίδιο λεπτό, ο Μπλάνκο έκανε προσπάθεια να διώξει και άθελά του σκόραρε σε βάρος της ομάδας του για να φέρει το ματς του ΟΑΚΑ στα ίσα. Το παιχνίδι από εκείνο το σημείο και έπειτα έδειξε αρκετά ισορροπημένο, με τον Παναθηναϊκό να διατηρεί μια ελαφρά υπεροχή και την ΑΕΚ να ψάχνει τις αντεπιθέσεις.\nΟι «πράσινοι» στο 34’ διαμαρτυρήθηκαν για πέναλτι του Μανωλά πάνω στο Σισέ, όμως ο Τσινιάρης έδειξε «παίζεται», με τις δυο ομάδες στη συνέχεια να μη δημιουργούν κάποια σοβαρή ευκαιρία ως το σφύριγμα της λήξης για το πρώτο ημίχρονο.\nΤο δεύτερο ημίχρονο ξεκίνησε με ευκαιρία για τον Παναθηναϊκό καθώς στο 47’ ο Ζιλμπέρτο με μια βραζιλιάνικη ενέργεια «άδειασε» δύο παίκτες της ΑΕΚ και σέντραρε για τον Σισέ που από το ύψος της μικρής περιοχής με καρφωτή κεφαλιά δεν μπόρεσε να νικήσει τον Σάχα.\nΑυτή ωστόσο ήταν και η τελευταία καλή στιγμή στο πρώτο μέρος μέχρι περίπου τη συμπλήρωση μιας ώρας αγώνα. Ο ρυθμός του παιχνιδιού έπεσε αισθητά και το θέαμα ήταν κάκιστο στο ΟΑΚΑ, με τους παίκτες των δύο ομάδων να προσπαθούν κυρίως με μακρινά σουτ να απειλήσουν την αντίπαλη εστία. Η πρώτη κίνηση του Χιμένεθ, με την είσοδο του Μπαχά αντί του Μπλάνκο έδειξε να έχει κάποια αποτελέσματα αφού οι «κιτρινόμαυροι» έγιναν πιο κινητικοί, χωρίς ωστόσο να φτάσουν στην μεγάλη φάση.\n«Σούπα» στο δεύτερο ημίχρονο\nΣτον αντίποδα ο Φερέιρα θέλησε να αλλάξει τα πράγματα με τον Κλέιτον να παίρνει τη θέση του Λουίς Γκαρσία. Οι «πράσινοι» απέκτησαν μεγαλύτερη κινητικότητα, ο Σισέ έγινε αποδέκτης αρκετών πασών από τους συμαίκτες του, είτε όμως νικήθηκε από το Σάχα είτε οι πάσες δεν έγιναν στο σωστό χρόνο, με αποτέλεσμα ο Παναθηναϊκός να έχει μεν την κατοχή αλλά να μην απειλεί ουσιαστικά την εστία του Σάχα.\nΟ Πορτογάλος έβαλε στο ματς και τον Πετρόπουλο για να εκμεταλλευτεί κάποια σέντρα ή κάποια στημένη φάση, με τον Χιμένεθ να χρησιμοποιεί τον Μάκο για να θωρακίσει την μεσαία του γραμμή. Σε μια από τις στημένες φάσεις που ακολούθησαν, στο 84’, ο Παναθηναϊκός έφτασε πολύ κοντά στο γκολ με τον Βύντρα να κάνει την προβολή εξ επαφής σε φάουλ του Κατσουράνη και τον Σάχα να αποκρούει ενστικτωδώς στην καλύτερη φάση του δεύτερου μέρους για τους «πράσινους».\nΤο σφύριγμα της λήξης ακολούθησαν και τα σφυρίγματα των οπαδών του Παναθηναϊκού, που εμφανίστηκαν απογοητευμένοι από το 1-1 και την απομάκρυνση από τα προκριματικά του Champions League αλλά κυρίως από το κακό αγωνιστικό πρόσωπο της ομάδας και το αδιέξοδο που φαίνεται να συνεχίζεται στα διοικητικά.\nΓια το pregame του αγώνα πατήστε ΕΔΩ.\nΓια να θυμηθείτε live την εξέλιξη της αναμέτρησης από ΕΔΩ.


Συνέντευξη του υποψήφιου Βουλευτή ΝΔ Κυκλάδων Φίλιππου Φόρτωμα στη Φωνή της Πάρου - Νέα Δημοκρατία - Δημοτική Τοπική Οργάνωση Ν.Δ Πάρου - Αντιπάρου\nΑποκλειστική συνέντευξη παραχώρησε στην εφημερίδα «Φωνή της Πάρου» ο υποψήφιος Βουλευτής ΝΔ Κυκλάδων Φίλιππος Φόρτωμας.\nΕΝΑΣ ΠΟΛΥΤΙΜΟΣ ΦΙΛΟΣ & ΣΥΜΜΑΧΟΣ ΤΗΣ ΠΑΡΟΥ – ΑΝΤΙΠΑΡΟΥ!\nΟ 38χρονος πολιτικός, από την Τήνο, είναι ιδιαίτερα αγαπητός στην Πάρο αφού έχει αναπτύξει χρόνιους δεσμούς φιλίας με πολλούς συμπατριώτες μας, εδώ και πολλά χρόνια. Ο Φίλιππος Φόρτωμας μιλά για τη συνεργασία του με τον Κυριάκο Μητσοτάκη, παρουσιάζει το σχέδιο της ΝΔ στις Κυκλάδες και αποκαλύπτει ότι η αγάπη του για τα νησιά τον ώθησαν να εμπλακεί ενεργά στην πολιτική.\nΕΡΩΤΗΣΗ: Τι νομίζετε ότι έχει εκτιμήσει ο Πρόεδρος της ΝΔ και σας επέλεξε να είστε υποψήφιος Βουλευτής Κυκλάδων;\nΦ.Φ.: Αποτελεί μεγάλη τιμή για εμένα η εμπιστοσύνη του Προέδρου προς το πρόσωπό μου. Είμαι χρόνια συνεργάτης του, και τα τελευταία τέσσερα χρόνια συνεπικουρώ στο κοινοβουλευτικό έργο. Η επιλογή του αυτή καταδεικνύει, πέραν της προσωπικής σχέσης και της εκτίμησής του προς εμένα, την αποφασιστικότητα του να δώσει την ευκαιρία σε νέους ανθρώπους να συμβάλλουν στην προσπάθεια αναγέννησης της Ελλάδας.\nΕΡΩΤΗΣΗ: Είστε ένα από τα νέα πρόσωπα που στελεχώνουν το ψηφοδέλτιο της ΝΔ στις Κυκλάδες, ένα φρέσκο πρόσωπο που για πρώτη φορά κατεβαίνετε ως υποψήφιος. Ποιο είναι το διακύβευμα της δικής σας υποψηφιότητας;\nΦ.Φ.: Η σχέση μου με την Πολιτική ξεκινάει από τα χρόνια τα φοιτητικά, και στο χώρο των Κυκλάδων χρονολογείται από τότε που ήμουν Πρόεδρος ΟΝΝΕΔ ΚΥΚΛΑΔΩΝ. Αυτή η ενασχόλησή μου με έφερε πιο κοντά στα προβλήματα των νησιωτών, αλλά κυρίως των νέων. Επιπρόσθετα, η χρόνια ενασχόλησή μου με την Τοπική αυτοδιοίκηση (Δημοτικός Σύμβουλος & Πρόεδρος Ο.Π.Α.Δ.Υ.) ενδυνάμωσε μέσα μου την αγάπη μου για τα κοινά. Αναμφίβολα οι νέοι έχουν πληγεί περισσότερο από όλους στη χώρα μας από την παρατεταμένη οικονομική κρίση. Είμαι αποφασισμένος να αγωνιστώ με όλες μου τις δυνάμεις, και δεσμεύομαι γι’ αυτό την επομένη των εκλογών, για τη βελτίωση της ζωής των νησιωτών αλλά και των νέων ανθρώπων. Έχω διατρέξει όλο το νομό, έχω επισκεφτεί ακόμη και το πιο απομακρυσμένο νησάκι, ήρθα αντιμέτωπος με τα προβλήματα, με πρώτο το συγκοινωνιακό, και ό,τι συνεπάγεται, αποκλεισμό κατά τους χειμερινούς μήνες.\nΑν υπάρχει κάτι που κρατάει ζωντανή τη δίψα μου για την πολιτική σε αυτή την συγκυρία είναι η πρόκληση να συμμετέχω ενεργά στην ομάδα που θα βγάλει την Ελλάδα από αυτό το τέλμα. Ο ΣΥΡΙΖΑ με την πολιτική του απομυθοποίησε την έννοια της αριστεράς κι απέδειξε στην πράξη ότι είναι ένα συνονθύλευμα ανθρώπων που έχουν προσωπικό συμφέρον και το τελευταίο πράγμα που τους ενδιαφέρει είναι η χώρα στο σύνολό της. Ο Κυριάκος Μητσοτάκης, σε λίγες εβδομάδες, θα εφαρμόσει ένα πολύ συγκεκριμένο, κοστολογημένο και ρεαλιστικό σχέδιο για να βγούμε από την οικονομική και κοινωνική κρίση.\nΕΡΩΤΗΣΗ: Γιατί να σας επιλέξουν οι Κυκλαδίτες, ποιο είναι το όραμά σας για την επόμενη ημέρα;\nΦ.Φ.: Ζητώ από τους Κυκλαδίτες να είμαι η νέα επιλογή για το νομό μας για να εκπροσωπήσω στην επόμενη Βουλή τη νέα γενιά, μια γενιά που ταλανίστηκε ιδιαίτερα από την κρίση, που πολλοί από εμάς εξαναγκάστηκαν να φύγουν από την Ελλάδα και που για αυτούς που έμειναν τα πράγματα δεν ήταν καθόλου εύκολα. Το όραμα μου για τις Κυκλάδες βασίζεται στο τρίπτυχο: αειφόρος ανάπτυξη, προστασία του περιβάλλοντος και προώθηση της νησιωτικότητας. Ειδικά στο κομμάτι της νησιωτικότητας θα πρέπει να συμβάλλουμε όχι μόνο να κατοχυρωθεί σε έργα αλλά να επεκταθεί σε διάφορα νομοθετήματα. Όλοι εμείς, οι Κυκλαδίτες, ζούμε σ’ έναν τόπο που αποτελεί έναν από τους δημοφιλέστερους τουριστικούς προορισμούς παγκοσμίως και που εισφέρει στο ΑΕΠ της χώρας αποφασιστικά. Ζητούμε και διεκδικούμε από την κεντρική διοίκηση: Σεβασμό στους νησιώτες μας. Αξιοπρεπή μεταφορά, αξιόπιστες δομές υγείας, Σχολεία και φροντίδα για όλο το νομό μας. Όσα δηλαδή, χρειάζεται ο πολίτης για να έχει μία αξιοπρεπή διαβίωση.\nΕΡΩΤΗΣΗ: Για την Πάρο και την Αντίπαρο σε ποια θέματα θεωρείτε ότι θα πρέπει να επικεντρωθεί μια κυβέρνηση της ΝΔ κι εσείς ως υποψήφιος Βουλευτής;\nΦ.Φ.: Ενδεικτικά μερικά από τα προβλήματα που αντιμετωπίζουν η Πάρος κι η Αντίπαρος, κοινά όμως, και για τα περισσότερα Κυκλαδονήσια: Το μεταφορικό κόστος ήταν ιδιαίτερα αυξημένο την τετραετία αυτή, με τα μεταφορικά ισοδύναμα της κυβέρνησης ΣΥΡΙΖΑ να μην δίνουν λύση. Στον τομέα της υγείας, ερχόμαστε καθημερινά σε επαφή με κέντρα υγείας υποστελεχωμένα, χωρίς γιατρούς και χωρίς το απαραίτητο φαρμακευτικό υλικό. Η εικόνα Παριανών νεφροπαθών, οι οποίοι μεταβαίνουν τρεις φορές την εβδομάδα στη Νάξο, ελλείψει μονάδας υποστήριξης στην Πάρο, προκειμένου να αντιμετωπίσουν τη θεραπεία τους είναι μία απαράδεκτη κατάσταση που σε καμία περίπτωση δεν μας τιμάει. Σοβαρά προβλήματα παρατηρούνται και στη διακομιδή ασθενών, που διεκπεραιώνεται κάτω από αντίξοες καιρικές συνθήκες, πολλές φορές.\nΗ κρίση που βιώνει η χώρα μας στο θέμα της ασφαλείας δεν εξαιρεί την Πάρο που καλείται να εγγυηθεί την ασφάλεια χιλιάδων τουριστών με ελάχιστους αστυνομικούς και τη Νάουσα χωρίς αστυνομικό υποκατάστημα. Η κυβέρνηση ΣΥΡΙΖΑ φέρει μεγάλη ευθύνη. Έμεινε απαθής, αγνόησε τη νησιώτικη πραγματικότητα.\nΗ ΝΔ έχει συγκροτήσει μία ευρωπαϊκή και εθνική πολιτική για την ανάπτυξη των Κυκλάδων μας, με σεβασμό στη νησιώτικη ταυτότητα και την προστασία του περιβάλλοντος, με ενίσχυση της πρωτογενούς και δευτερογενούς παραγωγής κι επίκεντρο τον Τουρισμό, αφαιρώντας βάρη από τους πολίτες και από τις επιχειρήσεις κι ενδυναμώνοντας την οικονομία και τη μεσαία τάξη.\nΕΡΩΤΗΣΗ: Σας είδαμε πρόσφατα να συμμετέχετε σε μια εθελοντική δράση στην Τήνο με τη σύζυγο του Προέδρου της ΝΔ Μαρέβα Μητσοτάκη. Μιλήστε μας για την πρωτοβουλία αυτή.\nΦ.Φ.: Δεν είναι η πρώτη φορά που ασχολούμαι με τέτοιες δράσεις. Μέσα από την ιδιότητά μου ως Πρόεδρος Ο.Π.Α.Δ.Υ., μου δόθηκε η δυνατότητα να ασχοληθώ όχι μόνο με τον Πολιτισμό, κι όπου μπορούσα να προβάλω το έργο και την Πολιτιστική κληρονομιά των Κυκλάδων (π.χ. μαρμαροτεχνία Τήνος). Πράγματι, πριν από δύο περίπου εβδομάδες, μαζί με την κ. Μαρέβα Μητσοτάκη και άλλους εθελοντές καθαρίσαμε τις ακτές της Τήνου. Για μένα, ο εθελοντισμός αποτελεί στάση ζωής, και πρέπει καθημερινά, όπου κι όποτε μπορούμε να τον υπηρετούμε. Τα νησιά μας έχουν ανάγκη ανάλογες δράσεις. Με τη δική μου παρουσία, προσπαθώ να στείλω ένα μήνυμα προσφοράς και αλληλεγγύης μέσα στην κοινωνία.\nΕΡΩΤΗΣΗ: Σας βλέπουμε τα τελευταία χρόνια, συχνά πυκνά εδώ, πότε να συμμετέχετε σε εκδηλώσεις ως ομιλητής, πότε να κολυμπάτε στο διάπλου για το «Σάμινα». Δεν έχουμε συνηθίσει τους πολιτικούς να υιοθετούν τέτοια στάση ζωής. Τι ακριβώς σημαίνουν όλα αυτά και ποια είναι η σχέση σας με την Πάρο ;\nΦ.Φ.: Την Πάρο την επισκέπτομαι εδώ και πολλά χρόνια, έχω πολλούς φίλους, τα τελευταία χρόνια βέβαια, είναι πιο έκδηλη ενδεχομένως η παρουσία μου, αφενός και λόγω των δράσεων της Τοπικής Οργάνωσης, αλλά και λόγω της συμμετοχής μου για δύο χρόνια στον κολυμβητικό διάπλου «Σάμινα». Για μένα, πρώτιστη αξία, είναι να είναι κανείς ενεργός πολίτης και να συμμετέχει, όσο βέβαια του επιτρέπουν οι υποχρεώσεις του στα κοινωνικά δρώμενα. Η συμμετοχή μου στον κολυμβητικό διάπλου «Σάμινα» δεν ήταν παρά ένας ελάχιστος φόρος τιμής στα θύματα, αλλά και στους ήρωες αλιείς που περισυνέλεξαν εκείνο το μοιραίο βράδυ τους ναυαγούς. Από την άλλη, η συμμετοχή μου και η συνεργασία μου με την Πρόεδρο της Τοπικής ΝΔ, Ιφιγένεια Χατζηγεωργίου, στην εκδήλωση για τους δύο μεγάλους Μαρπησσαίους πολιτικούς κι ευεργέτες της Πάρου-Αντιπάρου Στρατή & Δημήτρη Αλιπράντη, με έκανε να αγαπήσω ακόμη περισσότερο την Πάρο, αλλά και διατράνωσε μέσα μου την απόφαση να ασχοληθώ με την κεντρική πολιτική ενεργότερα, έχοντας ως πρωταρχικές αξίες την ανθρωπιά και τη σεμνότητα τις οποίες προσπαθώ να υπηρετώ απαρέγκλιτα. Έπειτα, αυτό το ταξίδι στο παρελθόν και την ιστορία της Πάρου δεν έχει ολοκληρωθεί ακόμη. Εμείς έχουμε συγκεντρώσει ένα πλούσιο υλικό, φωτογραφικό, επιστολές, ντοκουμέντα, έχουμε κάνει μια καταγραφή, μένει η συγγραφή, αλλά δυστυχώς οι πολλαπλές υποχρεώσεις δεν μας έχουν επιτρέψει μέχρι τώρα να το ολοκληρώσουμε, αλλά πιστεύω ότι θα το καταφέρουμε σύντομα. Το ότι η Πάρος κι η Αντίπαρος κατέχουν μεγάλο χώρο στην καρδιά μου, φάνηκε κι από το γεγονός ότι ξεκίνησα επίσημα τον προεκλογικό μου αγώνα από την Πάρο, με την ομιλία μου στις 20 Απριλίου στο Ξενοδοχείο «Νίκολας».\nΕΡΩΤΗΣΗ: Αφού σας ευχηθώ Καλή Επιτυχία, θέλω να κλείσουμε τη συνομιλία μας με το εξής, τι σας άφησε αυτό το σύντομο προεκλογικό ταξίδι στις Κυκλάδες και ποια είναι ή αίσθησή σας για τις εκλογές;\nΦ.Φ.: Σας ευχαριστώ για τις ευχές. Αισθάνομαι αισιόδοξος, η ΝΔ θα είναι νικητής σε αυτή την κρίσιμη εκλογική αναμέτρηση. Ο πρόεδρός μας Κυριάκος Μητσοτάκης θα είναι ο αυριανός πρωθυπουργός της Ελλάδας. Εκείνο που έχω να πω με βεβαιότητα, είναι ότι οι Έλληνες γρήγορα θα βρεθούν μπροστά σε εκπλήξεις, ευχάριστες, αυτή τη φορά. Είναι ένας άνθρωπος που έχει σχέδιο, πρόγραμμα, επιμονή κι όρεξη για να το πραγματώσει. Το οδοιπορικό μου, θα έλεγα, δεν είναι τόσο σύντομο, εδώ και δύο χρόνια προσπάθησα, τολμώ να πω, με επιτυχία, να περπατήσω όλο το Νομό, έναν νομό με ιδιαιτερότητες, να φτάσω μέχρι και το πιο απομακρυσμένο κυκλαδονήσι, να συναντήσω και να συνομιλήσω με πάρα πολλούς ανθρώπους. Τι μου έμεινε; Η αστείρευτη αγάπη γι’ αυτόν τον τόπο, η επίμονη θέληση και το μεράκι να τον υπηρετήσω όσο καλύτερα μπορώ.\nΗ Ελλάδα αξίζει καλύτερα, οι Κυκλάδες αξίζουν καλύτερα, η Πάρος, η Αντίπαρος αξίζουν καλύτερα και με την εμπιστοσύνη του ελληνικού λαού, από τις 8 Ιουλίου, θα το αποδείξουμε και στην πράξη. Μπορούμε να διεκδικήσουμε την καλύτερη Ελλάδα που όλοι μαζί αξίζουμε. Ισχυρή Ανάπτυξη σημαίνει Αυτοδύναμη Ελλάδα.


«Ερχομαι μετά το Κόπα Αμέρικα» - Onsports.gr\nOnsports Team\t13 Ιουλίου 2011, 07:51\n«Ερχομαι μετά το Κόπα Αμέρικα»\nΜόλις τελειώσει τις υποχρεώσεις του με την εθνική Κολομβίας στο Κόπα Αμέρικα ο Κάρλος Σάντσες θα πιέσει την Βαλενσιέν για να ολοκληρωθεί η μεταγραφή του στον Ολυμπιακό.\nΟ 25χρονος διεθνής μέσος είναι πολύ «ζεστός» να ντυθεί στα «ερυθρόλευκα», ωστόσο θα ασχοληθεί με την υπόθεση μόλις τελειώσει το Κόπα Αμέρικα.\n«Ενημερώθηκα ότι ο Ολυμπιακός έκανε νέα πρόταση, αλλά να σας πω την αλήθεια δεν έχω το μυαλό μου αυτή τη στιγμή στη μεταγραφή. Είμαι απόλυτα αφοσιωμένος στο Κόπα Αμέρικα και στο πως θα φτάσουμε όσο το δυνατό πιο μακριά γίνεται. Μαθαίνω τις εξελίξεις από τον μάνατζέρ μου. Προσωπικά δεν έχω καμία επαφή ούτε με τη Βαλενσιέν ούτε με κάποιον από τον Ολυμπιακό. Όλα τα χειρίζεται ο εκπρόσωπός μου», τόνισε στον «Πρωταθλητή».\nΤέλος, ο Κάρλος Σάντσες έστειλε το δικό του μήνυμα στους οπαδούς του Ολυμπιακού: «Ένα μεγάλο χαιρετισμό από πλευράς μου στους φίλους του Ολυμπιακού. Να κάνουν λίγη υπομονή και εύχομαι να τα πούμε σύντομα από κοντά».


ΕΛΠΕ: Σημαντικά τα οφέλη από την ανακάλυψη υδρογονανθράκων - Ειδήσεις\nNewsit / Ενέργεια / ΕΛΠΕ: Σημαντικά τα οφέλη από την ανακάλυψη υδρογονανθράκων\nΔημοσιεύθηκε: 20.02.2019 | 18:56\nΟ διευθύνων σύμβουλος της «ΕΛΠΕ Ε&Π Υδρογονανθράκων Β.Δ. Πελοπόννησος Α.Ε.» Γεώργιος Ζαφειρόπουλος παρουσίασε στοιχεία για τις έρευνες.\nΤα σημαντικά οφέλη που θα προκύψουν από την ανακάλυψη υδρογονανθράκων σε εθνικό, αλλά και σε τοπικό επίπεδο, επεσήμανε ο διευθύνων σύμβουλος της «ΕΛΠΕ Ε&Π Υδρογονανθράκων Β.Δ. Πελοπόννησος Α.Ε.» Γεώργιος Ζαφειρόπουλος, κατά την ομιλία του στη διάρκεια των εργασιών του «Οlympia Forum – 1ου Αναπτυξιακού Συνεδρίου Πελοποννήσου», που πραγματοποιήθηκε στις εγκαταστάσεις της Ολυμπιακής Ακαδημίας στην Αρχαία Ολυμπία.\nΑναφέροντας συγκεκριμένα παραδείγματα τόσο από την Ελλάδα (Καβάλα- κοίτασμα Πρίνου) όσο και από το εξωτερικό (Stavanger στη Νορβηγία) ο κ. Ζαφειρόπουλος τόνισε ότι ένα κοίτασμα με απολήψιμα αποθέματα 120 εκατομμυρίων βαρελιών θα εισφέρει στα έσοδα του Δημοσίου 200 εκατομμύρια δολάρια τον χρόνο, εκ των οποίων τα 20 εκατομμύρια θα κατευθυνθούν στις Περιφέρειες και στις τοπικές κοινωνίες. Παράλληλα, μέχρι την εξάντληση του κοιτάσματος τα συνολικά έσοδα του Δημοσίου θα διαμορφωθούν στα 4,5 δισεκατομμύρια δολάρια, ποσό που θα διατεθεί για την ενίσχυση του ασφαλιστικού συστήματος της χώρας.\nΠαράλληλα ο κ. Ζαφειρόπουλος έκανε ειδική μνεία στη μακρά παρουσία της ΕΛΠΕ στην ευρύτερη περιοχή της Δυτικής Ελλάδας, όπου για τρεις και πλέον δεκαετίες έχουν υλοποιηθεί εκτεταμένες γεωχημικές, γεωλογικές και γεωφυσικές μελέτες, με απόλυτο σεβασμό στο περιβάλλον. Τη συγκεκριμένη περίοδο στον ελλαδικό χώρο έγινε καταγραφή συνολικά 63.000 χλμ. χερσαίων και θαλάσσιων σεισμικών δεδομένων, ενώ πραγματοποιήθηκαν 75 γεωτρήσεις που οδήγησαν στην ανακάλυψη κοιτασμάτων σε Κατακόλο, Ζάκυνθο και Επανωμή.


27/9/2018 OAKA… «Μικρέ ήμουν κι εγώ εκεί!» - Onsports.gr\nΝίκος Συρίγος\t28 Σεπτεμβρίου 2018, 14:00\nΌτι και αν πεις και αν γράψεις πια για τον Παύλο Γιαννακόπουλο δεν θα μπορέσει να περιγράψει τα συναισθήματα που συνεχίζει να προκαλεί ο άνθρωπος που άλλαξε, έγραψε και υπέγραψε τις πιο λαμπρές σελίδες της Ιστορίας του Παναθηναϊκού. Θα είναι λίγο. Και θα είναι γιατί όσα έχεις ζήσει με αφορμή ή με αιτία τον Παύλο, δεν χωρούν σε λόγια. Είναι μόνο συναισθήματα.\n14 λεπτά πριν Παναθηναϊκός: Σίγησε το μεγάλο όπλο του «τριφυλλιού» (photos)\n23 λεπτά πριν Άκης Πετρετζίκης: Κοτόπουλο shawarma\n35 λεπτά πριν NBA: Δύσκολα οι Λέικερς, στα play offs οι Χοκς\n49 λεπτά πριν Τι αλλάζει την Παρασκευή: Τέλος τα SMS, στις 00:30 η απαγόρευση κυκλοφορίας - Πώς θα πάμε σε νησιά


ΕΝ ΤΟΥΤΩ ΝΙΚΑ: Τα μνημόσυνα και η ωφέλειά τους\nΜία αρχαία και σταθερή παράδοσις της Εκκλησίας μας είναι η δέησης για τους νεκρούς. Η διήγησης τού Ιερού Ευαγγελίου για την Θεία και φρικτή Μεταμόρφωση του Κυρίου παρουσιάζοντας μας τον Μωυσή και τον Ηλία, καθώς και η παραβολή του Λαζάρου και του πλουσίου, μας δείχνουν καθαρά ότι οι νεκροί διαθέτουν τέλεια συνείδηση.\nΟ Θάνατος μόνον αισθητά αλλάζει τις σχέσεις μεταξύ εκείνων πού πέθαναν και ζουν. «Είτε ζούμε, είτε πεθαίνουμε, ανήκουμε στον Κύριο». Η Εκκλησία διαιρείται σε Θριαμβεύουσα και Στρατευομένη (Ρωμ. 14,7-8)\nΣτην Θριαμβεύουσα ανήκουν εκείνοι που τελείωσαν νικηφόρα τον αγώνα τους στην επίγεια ζωή και αναμένουν τον στέφανο της δικαιοσύνης «εν εκείνη τη ημέρα».\nΣτην Στρατευομένη ανήκουν εκείνοι που ακόμη αγωνίζονται εναντίον της αμαρτίας για να φθάσουν στην τελείωση. Τα μέλη της Θριαμβεύουσας και της Στρατευομένης Εκκλησίας έχουν μία άρρηκτη σχέση μεταξύ τους.\nΌσοι βρίσκονται στον ουρανό δεν αδιαφορούν για εκείνους που βρίσκονται ακόμη στην παρούσα ζωή. «Ο επίγειος Θάνατος, ο χωρισμός της ψυχής από το σώμα, δεν καταστρέφει την σχέση του πιστού με την Εκκλησία. Δεν τον ξεχωρίζει από τα άλλα εν Χριστώ. συμμέλη του».\nΆλλωστε η αγάπη είναι αιωνία όπως και οι ψυχές. Από τις πολλές μαρτυρίες πού υπάρχουν στην Αγία Γραφή, αλλά και προ πάντως στην Εκκλησιαστική μας Ιστορία και Παράδοση, πληροφορούμαστε ότι υπάρχει αμοιβαία πνευματική επικοινωνία και συμπαράστασης με την αγάπη και την προσευχή υπέρ αλλήλων μεταξύ των μελών της ουράνιας και επίγειας Εκκλησίας, διότι όλοι μαζί αποτελούμε «μία κοινωνία αγίων». Όσοι εξέδυσαν και όσοι ζούμε στον Κόσμο αυτό βρισκόμαστε σε μυστική και υπερφυσική κοινωνία ζωής, προσευχής και αδελφικής αγάπης μεταξύ μας. Με τον δεσμό αυτό οι μεν βοηθούν τούς δε. Έτσι όρισε ή αγάπη τού Θεού, θέλοντας ο ένας να σωθεί με την βοήθεια τού άλλου.\nΠάνω στη σχέση αυτή βασίζονται τα μνημόσυνα της Εκκλησιάς μας, η οποία ανέκαθεν τα επιτελούσε και προσευχόταν για τους κεκοιμημένους. Αν δεν ωφελούσαν, δεν θα τα επιτελούσε και δεν θα εδέετο για τούς κεκοιμημένους.\nΣτο βιβλίο Β' Μακκαβαίων 12,36-45 αναφέρεται το εξής περιστατικό: Σε μια μάχη του Ιούδα με το Γοργία φάνηκε νικητής ο Ιούδας, πλην όμως είχε και νεκρούς. Μετά την μάχη «την επόμενη μέρα ήρθαν επειγόντως οι άνδρες του Ιούδα να μεταφέρουν τα πτώματα των σκοτωμένων και να τα θάψουν μαζί μέ τούς συγγενεις τους στους ταφους των προγονών τους. Κάτω όμως από τα ρούχα τού κάθε νεκρού βρέθηκαν μικρά ειδώλια των Θεών τής Ίάμνειας, πράγμα που απαγορεύεται αυστηρά από τον Ιουδαϊκό νόμο. Έτσι έγινε σε όλους φανερό ότι αυτοί σκοτώθηκαν εξ αιτίας αυτών των αντικειμένων... Ο γενναίος Ιούδας κάλεσε τον λαό να μην αμαρτήσουν πλέον... κατόπιν συγκέντρωσε συνεισφορές από κάθε άνδρα και έστειλε στα Ιεροσόλυμα δύο χιλιάδες δραχμές ασήμι, για να χρηματοδοτήσει μία θυσία για την εξιλέωση τής αμαρτίας αυτής. Αυτή τη θεάρεστη πράξη την έκανε επειδή πίστευε ότι υπάρχει ανάστασης νεκρών. Διότι αν δέν πίστευε ότι πρόκειται να αναστηθούν και αυτοί, θα ήταν περιττό και ανόητο να προσεύχεται γι' αυτούς. Έτσι έκαναν την θυσία για την εξιλέωση των νεκρών, ώστε οι τελευταίοι να απαλλαγούν από την αμαρτία που είχαν διαπράξει».\nΣτην Καινή Διαθήκη αναφέρει ο Απόστολος Παύλος για τον Ονήσιμο πού είναι •ήδη νεκρός, στην Β' προς Τιμόθεον επιστολή: «Είθε ο Κύριός μας Ιησούς Χριστός να δώση να βρή έλεος από τον Κύριο και Πατέρα την ημέρα εκείνη τις Δευτέρας Παρουσίας» (Β' Τιμ. 1,18).\nΓι' αυτό και τα μνημόσυνα συναντώνται από τούς πρώτους αιώνες στη ζωή τής Εκκλησίας μας. Και τούτο, διότι, όπως γράφει ο Απόστολος Παύλος, ζωντανοί και νεκροί είμαστε «σώμα Χριστού και μέλη εκ μέρους» (Α' Κορ. 12,27). Αυτά από το χώρο της αγ. Γραφής.\nΙ. Ο Πατέρες της Εκκλησίας\nΠλούσιες όμως είναι οι πληροφορίες πού έχουμε από την Ιερά Παράδοση της Εκκλησίας μας. 1. 0ι Αποστολικές Διαταγές, ένα από τα αρχαιότερα βιβλία τής Εκκλησίας μας, διδάσκουν ότι πρέπει να τελούνται για τούς νεκρούς τρίτα, ένατα, τεσσαρακοστά και ενιαύσια μνημόσυνα. 2. Ο Τερτυλλιανός, το 200 μ.Χ., ένας από τούς αρχαιότερους εκκλησιαστικούς συγγραφείς, μνημονεύει συνέχεια των Λειτουργιών πού εγένοντο υπέρ των κεκοιμημένων και ιδιαιτέρως στο βιβλίο του "Περί στεφάνου". 3. Ο ιερομάρτυς Κυπριανός, το 250 μ.Χ., σε μία του επιστολή μας πληροφορεί ότι οι χριστιανοί θεωρούσαν βασικό τους καθήκον να προσφέρουν για τους κεκοιμημένους θυσίες και προσευχές. 4. Ο Ιστορικός Ευσέβιος περιγράφοντας την μεγαλοπρεπή κηδεία τού Μ. Κωνσταντίνου στο ναό των αγ. Αποστόλων, αναφέρει ότι το σκήνος τής μακαρίας ψυχής ήτο «συναγελαζόμενον τω τού Θεού λαώ, θεσμών τε θείων και μυστικής λειτουργίας αξιούμενον». 5. Ο αγ. Αμβρόσιος, επίσκοπος Μεδιολάνων (330-337), τελούσε καθημερινά Θεία Λειτουργία για τον Ουλεντιανό, τον Θεοδόσιο και τον Σατύρο.\n6. Ο Ιερός Αυγουστίνος (354-430) αφού εκθέτει την κηδεία τής μητέρας του, αναφέρει ότι ενώ το σώμα της ευρίσκετο ακόμη στον τάφο προσφερόταν «κατά το ειωθός ή θυσία τής ημετέρας απολυτρώσεως». Διότι, καθώς σημειώνει ο ίδιος παρακάτω, η ίδια η μητέρα του δεν θεωρούσε τίποτε άλλο τόσο σπουδαίο πράγμα, όσο το να αναφέρεται το όνομα της την ώρα τής Θείας Λειτουργίας. Επίσης έγραψε ολόκληρο βιβλίο υπέρ των κεκοιμημένων με τον τίτλο «De curra pro mortuis».\n7. Ο αγ. Κύριλλος Ιεροσολύμων στις Κατηχήσεις του αναφέρει ότι μετά τον Καθαγιασμό των Τιμίων Δώρων «μνημονεύομεν και των κεκοιμημένων, πρώτον Πατριαρχών, Αποστόλων, Προφητών, Μαρτύρων, όπως ο Θεός ευχαίς αυτών και πρεσβείαις προσδέξηται ημών την δέησιν».\n8. Ο άγ. Ιωάννης ο Δαμασκηνός έχει κάνει ολόκληρη πραγματεία με τίτλο « Υπέρ των εν πιστει κεκοιμημένων».\n9. Ο άγιος Ιωάννης ο Χρυσόστομος αναφέρει σχετικά: «Δεν νομοθετηθήκαν αυτά τυχαία από τούς θείους Αποστόλους, το να θυμούμαστε δηλαδή αυτούς πού έφυγαν από τη ζωή αυτή κατά την διάρκεια των φρικτών μυστηρίων, γνωρίζουν ότι από αυτό προκύπτει πολύ κέρδος, μεγάλη ωφέλεια» (ΕΠΕ 21,440).\n10. Ο άγιος Νεομάρτυς Ιάκωβος, το 1520, όταν τον οδηγούσαν στο μαρτύριο, παρήγγειλε στους μαθητές του, να τού κάνουν τα μνημόσυνα κατά την τάξη της Εκκλησίας.\n11. Και για να αναφερθούμε στον άγιο του αιώνα μας, τον Άγιο Νεκτάριο, έχει γράψει ολόκληρη πραγματεία με θέμα: «Περί αθανασίας τής ψυχής και περί Ιερών μνημοσύνων», όπου με πλήθος πατερικών χωρίων και περιστατικών από τούς βίους των αγίων τής Εκκλησίας μας, αποδεικνύει την ωφέλεια πού προέρχεται από τα μνημόσυνα.\n2. Μαρτυρίες από τις Θείες Λειτουργίες\nΣε όλες τις θείες Λειτουργίες αναφέρονται ευχές για τους κεκοιμημενους.\nΣτην αγία Λειτουργία τού Αποστόλου Μάρκου αναφέρεται για τούς κεκοιμημένους η εξής ευχή: «Και τούτων (για τούς όποιους πρόσφερε ό ιερεύς την Θεία Λειτουργία κι προσευχήθηκε) και πάντων τας ψυχάς ανάπαυσον, Δέσποτα Κύριε ο Θεός ημών, εν ταις των αγίων σου σκηναίς... Αυτάς μεν ουν τας ψυχάς ανάπαυσον, Κύριε, και βασιλείας ουρανών αξίωσον».\nΣτην Θεία Λειτουργία τού αγίου Ιακώβου τού Άδελφοθέου μετά την ανάμνηση των Αποστολών, Προφητών, κ.λ.π. αναφέρονται τα εξής: «Μνήσθητι Κύριε, ο Θεός τών πνευμάτων και πάσης σαρκός, ων εμνήσθημεν και ων ουκ εμνήσθημεν ορθοδόξων, εκεί αυτούς ανάπαυσον... Δος γενέσθαι την προσφοράν ημων ευπρόσδεκτον, ηγιασμένην έν Πνεύματι άγίω, εις έξιλασμόν των ημετέρων πλημμελημάτων και' των του λαού άγνοημάτων και εις ανάπαυσιν των προκεκοιμημένων ψυχών».\nΣτην Θεία Λειτουργία τού αγίου Κλήμεντος, μαθητού του αποστόλου Πέτρου αναφέρεται: «Ετι δεόμεθά σου Κύριε, και υπέρ της αγίας σου Εκκλησίας της από περάτων έως Περάτων... και πάντων, Ων αυτός επίστασαι τα ονόματα» (ο Διάκονος προτρέπει τον λαό να δεηθή μαζί με τους ιερείς «υπέρ των εν πίστει αναπαυσαμένων»).\nΕπίσης στις Θείες Λειτουργίες τού άγ. Βασιλείου και τού αγίου Ιωάννου τού Χρυσοστόμου γίνεται λόγος για τούς κεκοιμημένους: «... μνήσθητι πάντων των κεκοιμημένων έπ' έλπίδι αναστάσεως ζωής αιωνίου, και άνάπαυσον αυτούς όπου επισκοπεί το φως τού προσώπου Σου».\nΑναφέρονται τα εξής στην Ομολογία αυτή: «Μεταμελείας και ευεργεσίας καιρός ουκ εστί μετά την ενθένδε αποβιώσαν• από τα οποία λόγια γίνεται φανερών, πώς υστέρα από τον θάνατον •ή ψυχή δεν μπορεί να ελευθερωθεί ή να μετανοήσει και να κάμει τίποτες έργων οπού να λυτρωθεί από των δεσμών τού Άδου• μόνον αι Θείε Λειτουγίαι, αι προσευχαί και έλεημοσύναι όπου γίνονται δι' αυτήν από τούς ζώντας, εκείνα την ώφελούσι πολλότατα και από τα δεσμά τού Άδου την ελευθερούσιν».\nΤο έτος 1672 έγινε στα Ιεροσόλυμα Τοπική Σύνοδος όπου συζητήθηκε και το Θέμα των μνημοσυνών. ‘Από εδώ μπορούμε να αντιληφθούμε και το μέγεθος τού ζητήματος, ότι δηλαδή δεν είναι μία απλή παρένθεσης μέσα στα Θέματα τής πίστεως, όταν μία Τοπική Σύνοδος αναγκάζεται να λαβή θέση έπ' αυτού. Στην Ομολογία λοιπόν του Δοσιθέου, πατριάρχου Ιεροσολύμων, στο 18ο όρο αναφέρονται τα εξής: «Πιστεύουμε ότι οι ψυχές των κεκοιμημένων ευρίσκονται ή σε άνεση ή σε οδύνη, ανάλογα με τα έργα τα οποία ‘έκανε καθένας....» ... « Ελευθερούσθαι δε δια της ακρας αγαθότατος διά τής δεήσεως των Ιερέων, αϊ ευποιών, α των απηχουμένων ένεκα οι έκαστου συγγενείς επιτελούσι, μεγάλα μάλιστα δυναμένης της αναίμακτου Θυσίας, ιδίως υπέρ των κεκοιμημένων συγγενών έκαστος και κοινώς υπέρ πάντων ‘ή Καθολική και Αποστολική οσημέραι ποιεί Εκκλησία». Εννοείται βεβαία ότι δεν γνωρίζουμε τον χρόνο τής απαλλαγής. Και συμπληρώνει: «‘Ότι γάρ γίνεται ελευθερία των τούτων από των δεινών και προ τής κοινής αναστάσεώς τε και κρίσεως έδαμεν και πιστεύομεν, πότε δε αγνοούμεν». Με απλά λόγια• «Το ότι αυτοί - ελευθερώνονται από τα δεσμά τους και πριν από την κοινή ανάσταση και κρίσι, το γνωρίζουμε και το Πιστεύουμε, πότε όμως το αγνοούμε.\n5. Οι βίοι των αγίων\nΑπό τούς βίους των αγίων πληροφορούμαστε την ωφελεία πού προκύπτει από τα μνημόσυνα.\nΣτον βίο τού άγ. Μακαρίου τού Αιγυπτίου αναφέρεται το εξής περιστατικό: Περπατώντας κάποια μέρα στην έρημο συνάντησε να κρανίο. Το σκούντησε με το ραβδί του και ρώτησε. Ποιος είσαι εσύ; Και απάντησε το κρανίο λέγοντας ότι εγώ ήμουν αρχιερέας των ειδώλων και των ειδωλολατρών πού έμεναν στον τόπο αυτό. Εσύ είσαι ο Μακάριος ο πνευματικός; Να γνωρίζεις ότι την ώρα πού θα σπλαχνισθείς αυτούς πού βρίσκονται στην κόλαση και προσευχηθείς γι' αυτούς, ελευθερώνονται λίγο και βρίσκουν κάποια ανακούφιση.\nΑναφέρεται και στον βίο τής αγίας Θέκλας το εξής: Όταν την συνέλαβε ο ηγεμόνας Αλέξανδρος για να μαρτυρήσει, πριν από το μαρτύριο την παρέδωσε στην πλούσια και ευμενέστατη Τρύφαινα για να την φυλάει μέχρις ότου έλθη ή ώρα τής θηριομαχίας. Ή θυγατέρα της Τρύφαινας είχε αποθανει πριν από λίγες μέρες.\nΠαρουσιάσθηκε στην μητέρα της και τής είπε: «Μήτερ μου, αγάπα αυτήν την ξένην Θέκλαν, και έχε την άντ' έμού θυγατέρα σου, διότι είναι δούλη τού Θεού, και δύναται να κάνη δέησιν και να με βάλη ο Κύριος στον τόπο των Δικαίων». Μόλις ξύπνησε η Τρύφαινα, είπε στην αγία: «Τέκνον μου, δεύτερον σε παρακαλώ, κάμε μου την καλωσύνην αυτήν, και δεήσου τού Χριστού σου, να αναπαύση την θυγατέρα μου εις ζωήν την αιώνιων, ότι μού εζήτησε δι' οράματος».\nΤότε ή Αγία αφού σήκωσε τα χέρια της στον ουρανό και προσευχήθηκε είπε: «Κύριέ μου, Ιησού Χριστέ, Υιέ τού αληθούς και ζώντος Θεού, επάκουσόν μου, τής δούλης σου, και ανάπαυσον την Φαλκονίλλαν εις ζωήν τήν αιώνιον, κατά το θέλημά Σου το αγιον» (βλ. Συναξ. 24ης Σεπτεμβρίου).\nΑναφέρεται για τον άγιο Γρηγόριο τον Διάλογο ότι με την προσευχή του έσωσε τον αυτοκράτορα Τραϊανό, πλην όμως άκουσε φωνή από τον Θεό πού έλεγε: «Τής ευχής σου ήκουσα και συγγνώμην Τραϊανώ δίδωμι». Εσύ όμως στο εξής να μην προσεύχεσαι για τους ασεβείς.\nΗ βασίλισσα Θεοδώρα πάλι με τις ευχές των Ιερέων ελευθέρωσε τον σύζυγό της αυτοκράτορα Θεόφιλο από τα δεσμά τής κολάσεως.\nΠολλά παρόμοια περιστατικά αναφέρονται στους βίους των οσίων και θεοφόρων Πατέρων πού με τις προσευχές και τις δεήσεις βοήθησαν πολλούς. Και ακόμη περισσότερα μπορούν να λεχθούν και να γραφούν από τους σημερινούς λειτουργούς τού Υψίστου, πού με τις Λειτουργίες μπορούν και βοηθούν ψυχές κεκοιμημένων χριστιανών.\nΠότε όμως πρέπει να τελούνται;\nΟι Αποστολικές Διαταγές μας αναφέρουν ότι πρέπει να τελούμε μνημόσυνα την 3η μέρα, την 9η, την 40ή, και στο χρόνο.\nΟ αγ. Ισίδωρος ο Πηλουσιώτης αναφέρει ότι τελούνται την τρίτη ημέρα εις ανάμνηση της τριημέρου Αναστάσεως του Κυρίου. Την 9η ημέρα εις τύπων των αγγελικών δυνάμεων. Την 40ήν σύμφωνα με τον παλαιών τύπων, διότι και οι Ιουδαίοι όταν απέθανεν ό Μωυσής τον πένθησαν για σαράντα μέρες.\nΟ Συμεών Θεσσαλονίκης στα τριήμερα και στα εννιάμερα βλέπει άλλο συμβολισμό: «Τα τρίτα τελούνται υπέρ του κεκοιμημένου, διότι ο άνθρωπος δια της αγίας Τριάδος έλαβε το είναι και διότι μεταστάς θέλει αλλοιωθεί και θέλει φανεί εις το αρχαίων καλλώπισμα, εις το οποίον ητο προ της παραβάσεως ή και εις καλλίτερων ίσως. Τα ένατα διά να συνταχθεί το πνεύμα του ως αυλον, και τής ιδίας φύσεως μετά των αγγέλων... Τα δε τεσσαράκοντα δια την του Σωτήρος Άνάληψιν, ήτις έγινε μετά την Ανάστασιν μετά τον αριθμών αυτόν των ημερών, διά να αναληφθεί και αυτός τότε, όταν αναστηθεί... και διά να προϋπάντηση τον Κριτήν...»\nΣτην Ομολογία Μητροφάνους του Κριτοπούλου αναφέρεται, όπως είπαμε παραπάνω:\n«Ευχόμεθα ονομαστικά για εκείνους που εκοιμήθησαν, την Πρώτη ημέρα, την Τρίτη, την ενάτη, την εικοστή, την τεσσαρακοστή, κατόπι μετά τρεις μήνες, μετά έξι μήνες, και τέλος μετά να χρόνο και όσες φορές θέλουν να το κάνουν αυτό οι συγγενείς εκείνου πού έφυγε, δεν εμποδίζονται. Κάθε Σάββατο όμως όλου του χρόνου αναφέρονται προσευχές από την Εκκλησία για όλους τούς νεκρούς πού κοιμήθηκαν με ευσέβεια. Και αυτό γίνεται σε όλους τους ναούς. Και κάθε φορά πού προσφέρεται ή Θεία Λειτουργία, Πάντοτε μνημονεύονται και αυτοί».\nΕκτός από αυτά όμως η Εκκλησία μας έχει και δυο Ψυχοσάββατα στα οποία μνημονεύονται όλοι οι χριστιανοί από αρχής του κόσμου μέχρις εσχάτων.\nΤο πρώτο Ψυχοσάββατο το όρισαν οι Πατέρες την Κυριακή προ της Κρίσεως (Απόκρεω). Αυτή τη μέρα ή Εκκλησία τελεί μνημόσυνα για τα παιδιά της πού πέθαναν σε ξένη γη, είτε στη Θάλασσα, είτε στην έρημο γη αυτούς δεν έχουν γίνει κανονικά μνημόσυνα και έχουν στερηθεί την ωφελεία τους. 0ι Θείοι Πατέρες κινούμενοι από φιλανθρωπία όρισαν να τελούνται μνημόσυνα όπερα όλων «των κεκοιμημένων», για να συμπεριλαμβάνονται και εκείνοι πού δεν τούς έγιναν ειδικά μνημόσυνα.\nΣτο μνημόσυνο αυτό ή ‘Εκκλησία μας μνημονεύει όλους τούς ευσεβείς κοιμηθέντες από Αδάμ μέχρι σήμερα. Προσεύχεται γι' αυτούς και ζητά από το Χριστό πού αναλήφθηκε στους ουρανούς και κάθισε στα δεξιά του Πατρός να τους αξίωση την ώρα τής Κρίσεως να δώσουν καλή απολογία σ' Αυτόν πού Θα κρίνη όλη τη γη. Να παρασταθούν στα δεξιά Του, στη χαρά, με το μέρος των δικαίων και στην φωτεινή τάξη των αγίων. Να γίνουν άξιοι κληρονόμοι τής Βασιλείας και δεν εύχεται μόνο για τούς Χριστιανούς, διότι δεν ήταν κανένας χριστιανός από Αδάμ μέχρι Χριστού, αλλά για όλους τούς ανθρώπους. Στο σημείο αυτό μπορεί να δη κανείς την αγάπη της Εκκλησίας μας για όλο το ανθρώπινο γένος.\nΤα πιο αναγκαία για την τέλεση ενός μνημόσυνου είναι:\nΗ προσφορά άρτου (το πρόσφορον), ο οίνος, το Θυμίαμα, το έλαιον (λάδι) και το κερί, τα οποία πάντοτε προσέφεραν οι πιστοί για την τέλεση της Θείας Λειτουργίας.\nΚαι όλα αυτά διότι η υπόθεσης τού μνημόσυνου είναι στενά συνδεδεμένη με τη Θεία Λειτουργία. Η υπόθεσης του μνημόσυνου δεν είναι μόνον υπόθεσης ανθρώπων, αλλά κυρίως τού Χριστού. Από εκεί θα ζητήσουμε βοήθεια, και αυτή την βοήθεια μπορεί να την προσφέρει μόνον η Θεία Λειτουργία. Τα άλλα πρέπει να γίνονται, αλλά δεν είναι μνημόσυνα, είναι απλώς ένα Τρισάγιο, μία προσευχή υπέρ αναπαύσεως τής ψυχής τού προσφιλούς μας νεκρού.\nΓι' αυτό προσφέρουμε στην Εκκλησία την προσφορά, τον οίνων και κατάλογο των ονομάτων για τα οποία προσφέρονται τα δώρα αυτά.\nΣτη μνημόνευση αυτή ιδιαίτερα επιμένει ο Συμεών Θεσσαλονίκης τονίζοντας την μεγάλη ωφελεία πού αποκομίζει ή ψυχή από την τέλεση τις Θείας Λειτουργίας.\n«Την τρίτη ημέρα», σημειώνει ο Συμεών Θεσσαλονίκης, από την κοίμηση τού ανθρώπου «γίνονται τα λεγόμενα τρίτα, προσφέρομε εις τον Θεών εκ σπερμάτων σίτου και εκ διαφόρων άλλων καρπών. Τι δε δηλουσών οι καρποί; δηλουσών ότι και ο άνθρωπος σπέρμα είναι και ως καρπός εκ της γης και ότι καταβαλλόμενος εις την ζην τώρα, ως σίτος παλιών με την δύναμιν τού Θεού θέλει έξαναστηθή, και αφού τρόπον τινά αναβλαστήσει εν τω μέλλοντι, τότε τέλειος και ζων θέλει προσεχθεί εις τον Χριστόν, επειδή, καθώς ο παρών καρπός θάπτεται μεν εις την ζην, βλαστάνει δε μετά ταύτα και τελεσφορεί, και αναδίδει πλούσιον τον καρπόν, με τον αυτόν τρόπον και ό άνθρωπος, διδόμενος τώρα εις την γήν ένεκα τού θανάτου, θέλει άναστηθή πάλιν. Λέγει τούτο και ο Παύλος δηλών με το παράδειγμα των σπερμάτων την Ανάσταση».\nΑυτά αναφέρει σχετικά με τα κόλλυβα καιτο υλικό πού χρησιμοποιείται, αλλά και το συμβολισμό του ο Συμεών Θεσσαλονίκης.\nΉ παράδοσις αυτή των κολύβων συναντάτε από τα μέσα του 4ου αιώνος. Μέχρι τότε προσέφερε, κατά τα ιερά μνημόσυνα, ψωμί και κρασί με ελιές ή τυρί ή ρύζι. Εκείνοι πού εδέχοντο αυτή την προσφορά ηύχοντο το «μακαρία ή μνήμη αυτού». Γι' αυτό και ελέγοντο «μακαριαί». Απομεινάρια αυτών των εκδηλώσεων είναι τα σημερινά άρτίδια και ο καφές τα οποία προσφέρονται κατά τα μνημόσυνα σήμερα από τούς συγγενείς τού κοιμηθέντος.\nΥπάρχουν μερικοί πού αντί μνημοσύνου κάνουν κάποια δωρεά εις μνήμην τού αποθανόντος, «αντί μνημοσύνου». Άλλο όμως το μνημόσυνο και άλλο η ελεημοσύνη πού μπορεί να κάνη κάποιος. Τίποτε, καμιά ελεημοσύνη δεν μπορεί να αντικαταστήσει την Θεία Λειτουργία , οπού προσφέρεται «ο Αμνός του Θεού, ο αίρων την αμαρτίαν τού κόσμου». Γι' αυτό προσφέρουμε στην Εκκλησία το πρόσφορο και το νάμα, πού μεταβάλλονται σε Σώμα και Αίμα Χριστού.\nΑπό αυτό το πρόσφορο θα βγει και ή μερίδα τού κεκοιμημένου, πού τοποθετείται πάνω στο Δισκάριο, δίπλα στις μερίδες των αγίων και των Δικαίων τής Εκκλησίας. Εκεί βρίσκεται και όλη ή Εκκλησία, ή Στρατευομένη και ή Θριαμβεύουσα.\n«Είναι μεγάλη τιμή, τονίζει ο Ιερός Χρυσόστομος, να αναφερθεί και το όνομα τού δικού μας εκεί πού βρίσκεται ο Χριστός και ολόκληρη ή Εκκλησία. Διότι πρόσεχε. Αναγγέλλεται τότε το φρικτό Μυστήριο, ότι ο Θεός έδωσε τον Εαυτό του για τη σωτηρία τής οικουμένης...»\nΕπομένως η μεγαλύτερη και η σπουδαιότερη βοήθεια πού μπορεί να δοθεί σε έναν πού έχει αναχωρήσει από τη ζωή αυτή, είναι αυτή που προσφέρεται με την μνημόνευση τού ονόματος του στη Θεία Λειτουργία.\nΑυτό πού δεν μπορούν να το κάνουν τα αγαθά που δίνονται στους φτωχούς, αυτό μπορεί να το κάνη η προσευχή ενός δικαίου. Πόσο περισσότερο ή Θεία Λειτουργία!\nΚοινή είναι η μαρτυρία των Πατέρων τής Εκκλησιάς αλλά και της ιδίας της Εκκλησίας από την πείρα των λειτουργών της ότι μεγάλη είναι ή ωφελεία πού προκύπτει από αυτά.\nΑς δούμε όμως τι λένε οι μεγάλοι Πατέρες για την ωφέλεια πού προέρχεται από τα μνημόσυνα.\nΑναφέρει ο Ιερός Δαμασκηνός ότι ό Θεός θέλει πολύ να ευεργετούμεθα όλοι από όλους και ζώντες και μετά Θάνατον.\nΤούς λόγους τού Κυρίου και την φιλάνθρωπη βουλή Του έχουν υπ'οψιν τους οι θειοι Πατέρες όταν ομιλούν για τα μνημόσυνα και την ωφέλεια που προέρχεται από αυτά. Και όπως δεν γνωρίζουμε και δεν μπορούμε να θέσουμε όρια στην αγάπη του Θεού, στην αγάπη αυτή του Θεού βασιζόμαστε και στην ωφέλεια πού προέρχεται από τα μνημόσυνα.\nΜεγάλη σημασία δίνει ο ιερός Χρυσόστομος στην προσφορά της αναίμακτης Θυσίας που γίνεται υπέρ των κεκοιμημένων.\nΑναφέρει σχετικά: «Δεν γίνονται άσκοπα οι προσφορές για τούς απελθόντες, ούτε οι ελεημοσύνες. Όλα αυτά έχει προστάζει το Άγιο Πνεύμα, διότι θέλει να ωφελούμαστε ό ένας από τον άλλον. Ωφελείται εκείνος από εσένα και εσύ από εκείνον... Να μην αμφιβάλλεις ότι ό νεκρός θα κερδίσει κάποια ωφέλεια...».\nΣτη συνέχεια παρουσιάζει μεγάλη τιμή τη μνημόνευση τού ονόματος κατά την Θεία Λειτουργία.\n«Διότι όπως όταν εορτάζονται τα επινίκια των βασιλέων, τότε εγκωμιάζονται όσοι βοήθησαν στη νίκη, και όσοι βρίσκονται στις φυλακές απελευθερώνονται για την περίσταση αυτή. Όταν όμως περάσει ο καιρός αυτός, όποιος δεν πήρε χάρη, δεν την παίρνει πλέον. Έτσι και εδώ, κατά την προσφορά της Θυσίας αυτός είναι ο Καιρός για τα επινίκια».\n«Δεν νομοθετήθηκαν από τούς αγίους Αποστόλους χωρίς λόγω οι ευχές για τούς απελθόντες κατά την διάρκεια τής προσφοράς του φρικτού μυστηρίου της Θείας Λειτουργίας. Γνώριζαν ότι προκύπτει μεγάλο κέρδος και πολύ ωφέλεια γι' αυτούς. Όταν ένας ολόκληρος λαός υψώνει τα χέρια του σε προσευχή και μαζί με όλο το Ιερατείο προσφέρουν τη φρικτή θυσία, πως να μην πετύχουμε με τις ικεσίες μας την θεϊκή ευσπλαχνία; Αλλά αυτό αφορά τούς απελθόντας πιστούς».\nΟ Συμεών Θεσσαλονίκης ακολουθώντας την αποστολική παράδοση γράφει:\n«Κανένα άλλον δεν είναι τόσον ωφελίμων εις τον κεκοιμημενον, μήτε τόσης ευφροσύνης αίτιον και φωτισμού και ενώσεως προς τον Θεόν, καθώς αυτό διότι αυτό το ίδιον Αίμα τού Κυρίου είναι εκείνο το οποίον χύνεται υπέρ ημών των αχρείων εις αυτήν την θυσίαν, και αυτό το ίδιον θείον Σώμα είναι εκείνο το οποίον θυσιάζεται επάνω εις το άγιον θυσιαστήριον».\nΟ άγιος Γρηγόριος Νύσσης «επωφελές καί θεάρεστον» χαρακτηρίζει το να μνημονεύεται κάποιος την ώρα τής τελέσεως τής θείας Λειτουργίας.\nΟ άγιος Κύριλλος Ιεροσολύμων χαρακτηρίζει «μεγίστην την όνησιν», πάρα πολλή μεγάλη την ωφέλεια πού Προέρχεται από την προσευχή αυτή.\nΚαι ο άγιος Αθανάσιος αναφωνεί: «Και αν ακόμη στον αέρα πεθανη ο ευσεβής, μη διστάσης να προσφέρης γι' αυτόν λάδι και κερί. Διότι αυτή την Προσφορά την δέχεται ο Θεός και ανταποδίδει την ωφέλεια».\nΚαι όπως όταν κάποιος πατέρας έχει άρρωστο παιδί και αυτό δεν μπορεί να προσφέρη για τον εαυτό του στο ναό λάδι και κερί και θυμίαμα, και αντί γι' αυτό τα προσφέρει ό πατέρας του, και την προσφορά αυτή την δέχεται ό Θεός το ίδιο συμβαίνει και με την περίπτωση των νεκρών: Επειδή αυτοί δεν έχουν πλέον το σώμα για να μπορέσουν να βοηθήσουν τον εαυτό τους, τους βοηθούν με τις προσφορές που κάνουν για χάρη τους οι φίλοι και συγγενείς τους.\nΓι' αυτό δεν πρέπει να παραλείπουμε τα ιερά μνημόσυνα. Ιδιαιτέρως όμως πρέπει να μνημονεύονται τα ονόματα κατά την χωράν της φρικωδέστατης θυσίας, διότι αυτή μας δόθηκε για τον σκοπό αυτό.\n«Ως δεν δυνάμεθα να καθορίσωμεν πώς ο Θεός, ο διέπων τον κόσμων καθ ορισμένους νόμους, προσδιορίζεται υπό τίνος ευχής και επεμβαίνει τής πορείας των φυσικών και των ανθρωπίνων πραγμάτων, ούτως αδύνατον να κατανοήσομε πώς αι ευχαί ώφελούσι τούς κεκοιμημένους».\nΠοιους ωφελούν και ποιους δεν ωφελούν\nΌταν γίνονται εν πίστη και εύσεβεία.\nΌταν οι νεκροί είναι δεκτικοί τού Θείου ελέους.\nΌταν η πλήρωσης των δεήσεων δεν αντιβαίνει στην Θεία δικαιοσύνη και αγαθότητα.\nΌταν ο άνθρωπος απωθεί την Θεία χάρη και γίνεται σατανικός και αμετανόητος.\nΓια εκείνον πού έφυγε τελείως αμετανόητος δεν υπάρχει κάποια μεγάλη ωφελεία από τα μνημόσυνα. Το ότι όμως και εκείνος μπορεί να βρει κάποια αναψυχή είναι ομολογημένο αυτό από τούς Πατέρες τής Εκκλησίας.\nΓια αυτόχειρες, μη ψυχασθενείς βέβαια, δεν μπορούμε να κάνουμε μνημόσυνα.\nΚαθώς και για τούς αιρετικούς πού βρίσκονται εκτός Εκκλησίας.\nΕκείνοι πού έζησαν εδώ χριστιανικά και δεν μπόρεσαν να τελειωθούν έχουν πολύ μεγάλη ωφέλεια από τα μνημόσυνα. Πόση δε γνωρίζουμε. «Μη αμφέβαλλε ότι καρπώσηται τι χρηστόν», τονίζει ο Ι. Χρυσόστομος.\nΠόση όμως είναι ή ωφέλεια αυτή και μέχρι ποίου σημείου φθάνει δε μπορούμε να το γνωρίζουμε. Εκείνο πού γνωρίζουμε και πού τονίζεται από τούς Πατέρες τής Εκκλησίας είναι μεγάλη ωφελεία πού προκύπτει από τα μνημόσυνα για εκείνους πού δεν έφυγαν τελείως αμετανόητοι.\nΓράφει ένας σύγχρονος εκκλησιαστικός συγγραφέας: «Γνωρίζω ότι υπάρχουν ηθικά πτώματα στα οποία ενέσεις δεν ισχύουν. Αλλά επίσης γνωρίζω ότι υπάρχουν αμαρτωλοί, και αυτοί είναι οι περισσότεροι, πού μωλωπιστήκαν, αλλά δεν απέθαναν, έπεσαν μεν, αλλά κρατώντας στα χέρια το ξίφος, πού είδαν τις τελευταίες ώρες την ασχήμια τους και ανέμιξαν κάποιο υπόκωφο «μνήσθητι μου, Κύριε» με τα τελευταία τους παραληρήματα. Και ποιος είναι εκείνος που θα υποστήριξη με πείσμα ότι δεν ωφελούν οι δεήσεις των πιστών; Ή μέση κατάστασης των ψυχών είναι κατάστασης εισαγωγική. Κατά την έξοδο της ψυχής από τη ζωή αυτή, έχει γίνει κάποια κρίσις, αλλά ή τελική κρίσις πού θα λαβή η ψυχή την τελική της θέση για την αιωνιότητα, δεν έχει γίνει ακόμη».\n- Και προσθέτει: «Εφ' όσον η τελευταία απόφασης του κρίτου δεν βγήκε ακόμη, εφ' όσον το κράτος τού Χριστού φθάνει από τα επουράνια και τα επίγεια μέχρι και τα καταχθόνια, εφ' όσον το "πορεύεσθε απ' έμου" δεν ακούστηκε, καλλίτερη στάσης της Εκκλησιάς είναι η στάσης τής δεήσεως, τής προσευχής υπέρ των νεκρών αυτής».\nΩς απόδειξη τής ωφελείας από τα μνημόσυνα αυτών πού έχουν πεθάνει με βαριά αμαρτήματα ή έχουν κάποιο δεσμό, αναφέρει ό άγιος Νεκτάριος\nΑναρτήθηκε από ΙΩΑΝΝΗΣ Ν.Π στις 11:54 π.μ.


Ποιον εναλλακτικό πάροχο αντί ΔΕΗ? - Σελίδα 6 - Μπλα Μπλα - Insomnia.gr\nΣελίδα 6 από 1213\nόσο και να τον συγχαίρεις το γεγονός ότι οι ανεμογεννήτριες δεν δημιουργούν δίκτυο αλλά συνδέονται σε δίκτυο που υπάρχει από σταθμούς σταθερής παραγωγής δεν αλλάζει ασχέτως από τι πιστεύουν όσοι δεν έχουν σχέση με τα ενεργειακά\nΜήπως να συγχαίρω αυτούς που μεταφέρουν ντηζελογεννήτριες στα εν λόγω νησιά;\nΑιολικά πάρκα υπάρχουν και σε πλήθος νησιών, όπως το Αιολικό Πάρκο «Μανολάτη - Ξερολίμπα» του Δ.Δ. Διλινάτων Δήμου Αργοστολίου στην Κεφαλονιά. Στο ίδιο νησί έχουν ήδη δημιουργηθεί δύο ακόμη αιολικά πάρκα: το Αιολικό Πάρκο "Αγία Δυνατή" του Δήμου Πυλαρέων, και το Αιολικό Πάρκο "Ημεροβίγλι" στα διοικητικά όρια των Δήμων Αργοστολίου και Πυλαρέων. Με τη λειτουργία των τριών αιολικών πάρκων ο Νομός Κεφαλληνίας τροφοδοτεί το δίκτυο ηλεκτροδότησης της χώρας με σύνολο 75,6 MW ηλεκτρικής ισχύος. Επιπλέον, σε διαδικασία αδειοδότησης βρίσκονται πέντε ακόμη μονάδες. Αξίζει να σημειωθεί ότι οι ανάγκες του νησιού σε ηλεκτρική ενέργεια και σε περίοδο αιχμής (Αύγουστος) ανέρχονται σε 50MW\nη Κεφαλλονιά τροφοδοτείται από το διασυνδεδεμένο σύστημα οπότε μπορεί να έχει όσα αιολικά θέλει όπως και τα υπόλοιπα νησιά που ανήκουν στο διασυνδεδεμένο σύστημα, όμως τα αυτόνομα νησιά δεν μπορούν να έχουν όσα αιολικά θέλουν αλλά όσα αντέχει το τοπικό δίκτυο τους. Φυσικά αυτά για τους ιδιώτες του insomnia είναι ψιλά γράμματα\nη Κεφαλλονιά τροφοδοτείται\nτα αυτόνομα νησιά δεν μπορούν να έχουν όσα αιολικά θέλουν αλλά όσα αντέχει το τοπικό δίκτυο τους\nΈχουν όσα αντέχει το δίκτυο τους;\nΔιαφώνησε κανένας σε αυτό;\n16 λεπτά πριν, nvel είπε\nγια τους ιδιώτες του insomnia είναι ψιλά γράμματα\nΑν δε σου κάνει το φόρουμ γιατί συμμετέχεις;\nη Κεφαλλονιά τροφοδοτείται και αυτό το κατάλαβαν καλά οι κάτοικοι της το 2006\nέχουν όσα αντέχει και όσο επιτρέπουν οι τοπικές συνθήκες, όσα νομίζουν οι άσχετοι με το θέμα δεν θα αποκτήσουν πότε γιατί τις μελέτες και τις εγκαταστάσεις τις κάνουν μηχανικοί και όχι ταξιτζήδες\nδεν έχω πρόβλημα με το φόρουμ, με τους άσχετους που βρίθει έχω\nΘα μπορούσες να δίνεις το ινφο και χωρίς υποτιμητικούς χαρακτηρισμούς, δε νομίζω να σε προκάλεσε κανείς.\nΣε αναχαιτησε παντως! χαχαχα\n39 λεπτά πριν, aris1986 είπε\nΕγώ δεν έχω ινφο περί του αντιθέτου, αν εννοείς αυτό.\n@nvel: Εσύ είτε ΔΕΗτζής είσαι και θίγεσαι, ή δεν ξέρω τι άλλο ζόρι τραβάς. Όπως είπε και ο αγαπητός φίλος Doubt, καταρχήν αν δεν σου αρέσει το forum μην μπαίνεις. Και αν είσαι τόσο "ειδήμων" σε όλα αυτά τα θέματα που δεν θέλεις να ασχολείσαι με εμάς τους "άσχετους", τότε πήγαινε να μιλάς με τους όμοιούς σου σε ένα άλλο, πιο "σχετικό" με την σούπερ γνώση σου, forum.\nΚαι τι θέλεις να μας πεις εντωμεταξύ, ακόμη και αν οι ανεμογεννήτριες υποστηρίζουν κυρίως μονάδα παραγωγής, δεν προσδίδουν κανένα όφελος;;; Δηλαδή σε όλη την Ευρώπη και διάφορα άλλα μέρη του κόσμου, όπου επενδύουν στην αιολική ενέργεια και σε άλλες ανανεώσιμες πηγές, είναι όλοι ανίδεοι και ηλίθιοι και το κάνουν για το τίποτα και πρέπει μήπως να ακούσουν εσένα την "μεγαλοφυία";; Κατέβα λίγο από το καλάμι και μάθε να μην είσαι εριστικός αν θέλεις να συμμετέχεις σε forum ΣΥΖΗΤΗΣΗΣ και ας γνωρίζουν λιγότερα ίσως από εσένα σε κάποιους τομείς κάποιοι (αν υποθέσουμε ότι είναι και έτσι βέβαια).\nΕπεξ/σία 9 Μαρτίου 2019 από Kostas75\nΔεν θα το συνεχίσω γιατί δεν έχω τις γνώσεις ούτε τις πηγές.\nΑπορώ όμως με το σκεπτικό ορισμένων όπως εδώ.\nΓια τα περί γραφικότητας, τουρισμού κλπ. όποιος είναι περίεργος ας ψάξει από που προήλθε το "παραδοσιακό" κυκλαδίτικο λευκό χρώμα των σπιτιών.\nΤο 2013 έπαθε μπλακ αουτ η Σαντορίνη, που όταν φυσάει δύσκολα στέκεσαι όρθιος (ακόμα θυμάμαι ένα πεύκο με κλίση 30 μοιρών!) και πέρασαν 3 μέρες για να στείλουν γεννήτριες (κοντέινερ). Εγώ αυτό το λέω παραλογισμό.\n29 λεπτά πριν, Kostas75 είπε\nτο forum δεν είναι δικό σου όπως και δεν είναι δικό μου οπότε τα μην μπαίνεις να τα λες στα μέλη που ανήκουν στα δικό σου forum. Άμα γράφεις ανακρίβειες να αναμένεις και την τυχόν απάντηση όπως την αναμένω και εγώ αν γράφω ανακρίβειες. Στα σχετικά μου forum τα υπόλοιπα μελή έχουν τις στοιχειώδεις γνώσεις και δεν γράφουν γιατί δεν γεμίζουν τα νησιά ανεμογεννήτριες και αν κάποιος το γράψει θα διορθωθεί από τους υπολοίπους. Στο υπόλοιπο κόσμο (και στην Ελλάδα) βάζουν όπου μπορούν και καλά κάνουν αλλά αυτοί που τις βάζουν ξέρουν που να τις βάλουν και γιατί. Οι ιδιώτες δεν χρειάζεται να γνωρίζουν αλλά η αγνοία τους δεν τους δίνει το δικαίωμα να γράφουν τι τους κατεβεί χωρίς αντίλογο από αυτούς που και μπορεί ή όχι να γνωρίζουν περισσοτερα. Δεν είμαι δεητζής αλλά ψάξε να μάθεις ποιος είχε το πρώτο αιολικό πάρκο στην Ευρώπη.\nΠροσωπικά θα ήθελα να μοιραστείς τις όποιες γνώσεις έχεις ή έστω να δώσεις λινκς για τον ιστότοπο που θα τις βρω.\nγίνει πιο συγκεκριμένος, δεν μπορώ να γράφω σεντόνια\nΔεν εχω διαβασει το θεμα..\nΜε 300κιλ/2 μηνες αξιζει να παω σε ιδιωτικη εταιρια???\n56 λεπτά πριν, gia_nnis είπε\nΚαλα μη νομιζεις 2-3 ατομα προσπαθησαν και εδωσαν απαντηση, μετα εγινε καφενειο, για το μακρύ και το κοντό του καθένα.\nΑπό όσο έχω καταλάβει, στις 600 κιλοβατώρες το 4μηνο θα δινεις με δεη 51€(καθαρη αξια ρευματος με υπολογισμενη τη συνεπεια πληρωμης 15% ) και σε καποιο ιδιωτη λιγότερα, αλλα θα εχεις καποιο εξτρα παγιο ή η τιμή μπορεί να είναι με μικρή διαφορά (αντί 51 να δινεις 48€).\nΜε αυτο ομως:\nΜπορει να χρειαστεις ενεργειακο πιστοποιητικό\nΕαν κατι γινει και δε πληρωσεις, ακουγεται πως οι ιδιωτικες εταιρίες θα σου κοψουν το ρευμα πιο γρηγορα απο την ΔΕΗ (δεν ξερω κατα ποσο ισχυει και ποιος παροχος ειναι πιο ανεκτικος).\nΠολλες εταιριες δινουν ποντους σε διαφορες καρτες, οπου μετα τους εξαργηρώνεις (έμμεσο κερδος).\nΘα παρεις επιστροφη της εγγυησης που ειχες δωσει στη δεη, και στο νεο παροχο αν το βαλεις με καρτα ή παγια πληρωμη δεν θα δωσεις εγγυηση. Βεβαια σε περιπτωση που ξαναγυρισεις στη δεη θα ειναι 130€ η εγγυηση και τζουζει λιγο.\nΕχε υποψιν σου οτι την αλλαγη την υπολογιζεις ανα ετος (δηλαδη με τα ποσα kWh εχεις καψει το χρονο) γιατι με 2μηνο 4μηνο στο λογαριασμο, λιγο δυσκολο να βγαλεις ακρη.\nΚαι ενα off topic, ως γνωστο χαρακτηριστικό των αναπτυσσόμενων λαών (εμάς δηλαδή) ειναι το τα ξερω ολα. Ακουστηκε το ονομα πΟΤΕ και τι μαυρο χαλι που ηταν και πόσο ακριβός. Εαν κοιτάξουμε λιγο παλαιότερα απο τα 45€ το διμηνο, θα βρει κανεις οτι η υπηρχε χρεωση με την κλήση, δηλαδή έκανες μια κλήση και μιλούσες όση ώρα ήθελες και χρεωνόσουν λίγο. Αυτό ήταν εποχές πριν internet, και το κόστος της τηλεφωνίας ήταν μικρό. Φυσικό βεβαια, καθώς ήταν μια νεα τεχνολογια, όπου ήθελε να γίνει αρεστή και τελικώς απαραίτητη στο ευρύ καταναλωτικό κοινό, ώστε σήμερα να μην μπορεί κάποιος χωρίς αυτή. Και με το ιντερνετ ίδια ιστορία.\nΌτι και να λέμε, όπως και να κράζουμε και να βγάζουμε χολή, αυτό είναι. Ας ξεκινήσουμε με το "να μην θελουμε το κακο του γείτονα" και μετά θα μπορέσουμε να πάμε σε άλλα ιδανικά, όπως σωστή οργάνωση, αξιοκρατία και ευημερία. Είναι λίγο γελοίο, αυτός (εμεις στο 100%) που κλέβει το φπα, αυτός που ζητάει να μη του κόψουν απόδειξη για έκπτωση, αυτός που παρκάρει όπου να ναι γιατί μπορεί, να κράζει τον υπάλληλο της ΔΕΚΟ. Απλά τον ζηλεύει.\nΕδω εχουμε πιο πολλους παπαδες απο γιατρους, οι φοροι στο τσιγαρο δεν πανε στα ογκολογικα και θελουμε και ΒΑΠΕ και ηλιακη ενεργεια.\nΕπεξ/σία 10 Μαρτίου 2019 από alkis13


Χριστός Ανέστη! Εσύ; - Αποψεις | RED LINE\nRED LINE › Ελλαδα › Αποψεις › Χριστός Ανέστη! Εσύ;\n2020-03-30 19:28:27 EEST\nΠαρατηρώ τα διάφορα παπαδοαντάρτικα ανά την επικράτεια και με λούζει κρύος ιδρώτας. Κι αυτά τα λίγα είναι αυτά που μαθαίνουμε. Ποιοι και πόσοι μπορούν να ξέρουν τι γίνεται στην ενορία της Κάτω Παναγιάς (τέρμα Θεού και σε υψόμετρο) ή στο εκκλησάκι του Αϊ-Γιώργη της Δώθε Παναγιάς (σ’ ένα μικρό χωριό σε κάποιο νησί του Αιγαίου);\nΚάποιοι κληρικοί νομίζουν ότι παίζουμε σε ταινία του Τζέιμς Πάρις και αποφάσισαν να ντυθούν «Παπαφλέσσες». Δεν έχουν τον Θεό τους και με τις πράξεις τους το μόνο που καταφέρνουν είναι να στείλουν -μια ώρα αρχύτερα- περισσότερους πιστούς κοντά στον Δημιουργό.\nΣκέφτομαι -και ιδρώνω- που όλα αυτά γίνονται τώρα. Τώρα, που μόλις άρχισαν τα μέτρα. Τώρα, που μόλις μπαίνουμε στην κρίσιμη χρονική περίοδο εξάπλωσης του ιού στη χώρα μας. Οι επιστήμονες θεωρούν ότι το διάστημα 10-24 Απριλίου είναι το πλέον κρίσιμο για την εγχώρια πορεία της πανδημίας.\nΣάββατο 11 είναι του Λαζάρου. Κυριακή 12 των Βαΐων. Η Δευτέρα 13 είναι η Μεγάλη. Οπως κι όλη η βδομάδα που ξεκινάει, με αποκορύφωμα την Κυριακή 19 Απριλίου. Του Πάσχα!\nΠροσέξτε λίγο τις ημερομηνίες: ΟΛΗ η Μεγάλη Εβδομάδα πέφτει ΜΕΣΑ στο κρίσιμο αυτό διάστημα.\nΔεν ξέρω τι πρέπει -και τι μπορεί- να γίνει. Υπάρχει κράτος, υπάρχει κυβέρνηση. ΤΟ ΞΕΡΟΥΝ ΤΟ… ΘΕΜΑ. Ας μην αργήσουν. Ο κρύος ιδρώτας συνεχίζει να με λούζει. Δεν θα μου άρεσε να δω τον στρατό στους δρόμους αλλά πρέπει κάτι να γίνει. ΤΩΡΑ. Ας κάνουμε Ανάσταση σπίτια μας κι ας σουβλίσουμε τα αρνιά τον Δεκαπενταύγουστο. Αρκεί το Πάσχα του 2021 να είμαστε όλοι εδώ. Εν ζωή και όχι προσδοκώντας ανάσταση των -περσινών- νεκρών!


Ξέσπασμα μαθητή από τη Σύρο: "Ποτέ δεν πειράξαμε τα γεννητικά του όργανα" - BORO από την ΑΝΝΑ ΔΡΟΥΖΑ - boro.gr\nΑρχική/Διάφορα αλλά όχι Αδιάφορα/Ξέσπασμα μαθητή από τη Σύρο: "Ποτέ δεν πειράξαμε τα γεννητικά του όργανα"\nΞέσπασμα μαθητή από τη Σύρο: "Ποτέ δεν πειράξαμε τα γεννητικά του όργανα"\nΣάλος έχει ξεσπάσει στην τοπική κοινωνία της Σύρου από τις φωτογραφίες που τράβηξαν οι μαθητές στο ξενοδοχείο\nΤεράστιες διαστάσεις έχει λάβει μία νέα περίπτωση σχολικού εκφοβισμού κατά τη διάρκεια πενταήμερης εκδρομής Λυκείου της Σύρου, στην Πάτρα.\nΌπως καταγγέλλουν οι γονείς ενός μαθητή του ΕΠΑΛ Σύρου, ο 17χρονος γιος τους υπέστη βασανιστήρια από συμμαθητές του, την τελευταία ημέρα της πενθήμερης εκδρομής στην Πάτρα.\nΤην ίδια ώρα, μετανιωμένος φαίνεται να είναι ένας άλλος μαθητής από τη Σύρο, ο οποίος -σύμφωνα με τον ίδιο- κατηγορήθηκε μαζί με άλλους φίλους του για τις πράξεις τους σε συμμαθητή τους σε σχολική εκδρομή στην Πάτρα.\nΌπως αποκαλύπτεται από την επιστολή του νεαρού, ένα βράδυ πείραξαν έναν συμμαθητή τους, έπειτα από μέθη, στο ξενοδοχείο, όπου και διέμεναν.\nΟ ίδιος έστειλε στο cyclades24 την πιο κάτω επιστολή:\nΑναφορικά σε όλα όσα συνέβησαν στη σχολική μου εκδρομή, νιώθω χρέος μου να μιλήσω εφόσον έκανα μια κακόγουστη πλάκα στην πενταήμερη εκδρομή του σχολείου μου. Μια εκδρομή, στην οποία περάσαμε τόσο καλά και νιώθω πως είμαι η αιτία που γκρεμίστηκαν όλα τη τελευταία στιγμή.\nΤη συγκεκριμένη ιστορία, την ακούω επαναλαμβανόμενα, από διάφορους και ο καθένας τη λέει με διαφορετική μορφή. Σώπασα αρχικά από φόβο, αλλά νομίζω έκανα μεγάλο κακό στο κοινωνικό μου περίγυρο και ήρθε η ώρα να μιλήσω. Να πω τα πραγματικά γεγονότα ως έχουν.\nΌλα λοιπόν ξεκινούν, όταν είχαμε βγεί Πέμπτη 2 Απριλίου σε ένα ρεμπετάδικο. Οι καθηγητές μας, μας ενημέρωσαν πολλές φορές να προσέχουμε και να μη πίνουμε. Εμείς λοιπόν δεν ακούσαμε. Η ρίζα του κακού ξεκινά από κει. Μεθύσαμε. Στο λεωφορείο ο μαθητής ο οποίος υπέστη «πείραγμα», κατά το γυρισμό στο ξενοδοχείο, ήταν μεθυσμένος, κάνοντας εμετό κατά τη διαδρομή. ΔΕΝ ΕΡΙΞΕ ΠΟΤΕ ΚΑΝΕΙΣ ΣΤΑΧΤΗ ΣΤΟ ΠΟΤΟ ΤΟΥ. Κάτι αντίστοιχο, θα μπορούσε να του προκαλέσει σωματική βλάβη, όπως το να χάσει το φως του. Αντίστοιχα πριν προλάβουν οι δημοσιογράφοι με τόσο φθόνο να αναρτήσουν το οτιδήποτε, ας σκεφτούν πως δεν απεδείχθη ποτέ κάτι τέτοιο διότι δεν έκανε ποτέ εξετάσεις αίματος.\nΤο να πω ότι βυθίστηκα σε τύψεις για την παραπάνω ιστορία, είναι γραφικό.\nΕπίσης, ακούστηκε ότι είμαστε συμμορίτες, που κάνουμε σούζες και κάνουμε χρήση ναρκωτικών. Προσωπικά, είμαι πρόθυμος ανά πάσα στιγμή, συνοδευόμενος απ΄τον πατέρα του παιδιού, να πάμε στο Νοσοκομείο να κάνω τοξικολογικές εξετάσεις να αποδείξω το αντίθετο. Επίσης δεν ήταν τίποτα προμελετημένο προ εκδρομής. Ασυνείδητα έγιναν όλα!\nΛίγο πριν κλείσω το μήνυμα μου αυτό, θα ήθελα να ζητήσω ΣΥΓΝΩΜΗ στους εξής: πρώτα απ όλα στους καθηγητές μου, οι οποίοι ήταν τυπικότατοι ενώ εγώ όχι. Μας φέρθηκαν άψογα, και μας πρόσεχαν, αλλά δεν έδειξα καμία υπευθυνότητα απέναντι τους. Εκτός αυτού εξέθεσα το νησί μου, και το σχολείο μου σε πανελλήνιο επίπεδο, πράγμα το οποίο δεν αρμόζει σε ένα σχολείο σαν το δικό μας.\nΣυγνώμη, στον πατέρα του παιδιού ο οποίος μεγαλώνει ένα παιδί με αρχές, και αυτό φαίνεται, και τυγχάνει να είναι Ιερέας. Συγνώμη για την ψυχική οδύνη που έχει υποστεί από τα «κατορθώματα» μου. Θα ήθελα λοιπόν δημόσια να πω και κάποια πράγματα στον πατέρα του παιδιού, και όχι απευθυνόμενος σε έναν πατέρα μιας οικογένειας, αλλά μιας ενορίας της Ερμούπολης.\n-Πατέρα, σας ζητώ επίσημα ΣΥΓΝΩΜΗ, γνωρίζω ότι μιλήσατε και με τους δικούς μου, και μου είπατε ότι τη συγνώμη μας δε τη δέχεστε. Με κατηγορήσατε για «Bullying». Είναι λέξη της μόδας! Μετά το συμβάν με το Γιακουμάκη, ακούγεται πολύ τακτικά. Στη συμπεριφορά του bullying υπάρχει μια διαφορά ισχύος ανάμεσα σ’ αυτούς που την ασκούν και σ’ αυτούς που την υφίστανται. Είναι μια συμπεριφορά η οποία έχει συνεχή δράση. Εγώ μόνο το περιστατικό αυτό του έκανα. Το bullying δεν πρόκειται για μια διαμάχη που χρειάζεται επίλυση! Εγώ κατ' επανάληψη σας έδειξα την πρόθεση μου, να τη λύσω. Στο bullying, όσοι το ασκούν πιστεύουν ότι μέσα απ’ αυτή τη συμπεριφορά γίνονται πιο σημαντικοί. Δε νιώθω πιο σημαντικός. Νιώθω ένα τίποτα μες τη σχολική κοινότητα, μετά την πράξη μου αυτή.\nΤο τελευταίο που θα ήθελα να σας πω, και τονίζω πως μιλάω σε έναν Ιερέα και όχι ένα πατέρα, είναι πως διάβασα τίτλους όπως «Το μαχαίρι θα φτάσει μέχρι το κόκκαλο»! Eίμαι πλήρως μετανιωμένος για όλα όσα έκανα, και είμαι προετοιμασμένος να μου προκαλέσετε όσο κακό μπορεί να θελήσετε για την πράξη μου αυτή! Αναμένω τη δίκη και την ανάλογη ποινή μου.


Το e-steki είναι μια από τις μεγαλύτερες ελληνικές διαδικτυακές κοινότητες με 64,721 εγγεγραμμένα μέλη και 2,588,563 μηνύματα σε 82,477 θέματα. Αυτή τη στιγμή μαζί με εσάς απολαμβάνουν το e-steki άλλα 409 άτομα.\nΟ Fotis. αυτή τη στιγμή είναι συνδεδεμένος. Είναι 21 ετών, επαγγέλεται Φοιτητής/τρια και μας γράφει απο Αθήνα (Αττική). Έχει γράψει 9,105 μηνύματα.\n29 Μαΐου 2019, 12:37\n29 Μαΐου 2019, 12:32\n29 Μαΐου 2019, 12:23\n29 Μαΐου 2019, 11:36\n29 Μαΐου 2019, 11:01\nΤελευταία επεξεργασία: 29 Μαΐου 2019\n29 Μαΐου 2019, 10:42\n28 Μαΐου 2019, 23:05\nΑρχική Δημοσίευση από charmander:\n28 Μαΐου 2019, 22:19\n28 Μαΐου 2019, 18:18\n28 Μαΐου 2019, 12:24\n27 Μαΐου 2019, 19:27\nΤελευταία επεξεργασία: 27 Μαΐου 2019\n27 Μαΐου 2019, 19:12\n27 Μαΐου 2019, 18:44\n27 Μαΐου 2019, 13:57\nΘέλω ένα σχόλιο από τους Συριζαίους που το 2015 φώναζαν για τις δημοσκοπήσεις.Τωρα που οι δημοσκοπήσεις έδιναν διαφορά 4-6 το πολύ δεν θα πουν τίποτα;\n27 Μαΐου 2019, 10:02\nπανηγυριζει η δεξια σε ενα μεγαλο μερος της ευρωπης , δυστηχως η ιστορια κανει κυκλους ......\nΕυτυχώς οι φίλοι του ΣΥΡΙΖΑ πάτωσαν στην Ευρώπη.Στην Γερμανία Π.Χ πήρε 5%\nΑρχική Δημοσίευση από Natalia Secret:\nΕίναι ακόμη στο 36,1%. Λίγο πιο πάνω από το 1/3. Είναι πολύ νωρίς για να κρίνει κανείς από τώρα. Το σίγουρο είναι ότι είτε θα μπει στο Ευρωπαϊκό Κοινοβούλιο είτε θα χάσει για πολύ λίγο.\nΝαι όντως δικό μου λάθος.\n26 Μαΐου 2019, 23:53\nΤελικά το πιάνει το όριο του 3% η όχι?\n3.1% άρα λογικά ναι.\nL-O-L. Λες και όσοι υποστηρίζουν ΣΥΡΙΖΑ είναι μίασμα ή τέλος πάντων κάτι κατώτερο.\nΠερίμενε εσύ να σε σώσει η ΝΔ.\nΕσυ αυτό κατάλαβες;Μάλλον δεν ξέρεις να διαβάζεις.\n26 Μαΐου 2019, 23:18\nΟσοι λέγατε ότι "ο συριζα δεν ειναι τόσο πίσω όσο νομίζετε" και ότι "υπάρχει πιθανότητα να κερδίσει ο συριζα", που ειστε τωρα; Ήττα με 9% είναι από τις πιο σαρωτικές ήττες που θα μπορούσε να φανταστεί κανείς.\nΕγώ ένα πράγμα καταλαβαίνω, ο κόσμος έδειξε την προτίμηση του. Είχαμε μια τριετία ΝΔ πριν και τώρα μια τετραετία Συριζα. Ο κόσμος έδειξε ποιον προτιμάει. Ο Τσίπρας είναι ο μεγάλος χαμένος και ελπίζουμε να μην ξανακυβερνήσει ποτέ.\nΣυμφωνώ!Η διαφορά θα φτάσει το 10% και στις εθνικές το 7-8%.\n26 Μαΐου 2019, 23:03\nότι ειπα εγινε μπράβο μου και πάλι. Οι ένδοξες εποχές του κατσικιού ξαναρχίζουν\nΗ καλύτερη μέρα ήταν αυτή!\n26 Μαΐου 2019, 22:46\n26 Μαΐου 2019, 21:28\n26 Μαΐου 2019, 21:20\n26 Μαΐου 2019, 21:15\n26 Μαΐου 2019, 20:50\n26 Μαΐου 2019, 20:36\n26 Μαΐου 2019, 19:47\n26 Μαΐου 2019, 19:44\nGame over 100% exit poll\nΧρυσή αυγή: 4-5%\n8.5 μονάδες διαφορά.\n26 Μαΐου 2019, 19:10\nΚάποιος άλλος;; Ο Αλέξης θα ναι με καμία ρυτίδα παραπάνω και άσπρες τρίχες.\nΑν είναι αρχηγός ο Αλέξης.\n26 Μαΐου 2019, 18:49\nΕιδικά ο Γεωργιάδης και κάποια αλλά λαμπρά στελεχη ειναι πράγματι η ελπίδα της χώρας\nΓια πες μου στελέχη του ΣΥΡΙΖΑ που είναι το μέλλον;\nΚαποιοι εδώ μεσα , ούτε να πληρώνονταν .\nΕλπίδα η ΝΔ\nΣε σχέση με τον ΣΥΡΙΖΑ ναι.\n26 Μαΐου 2019, 18:43\nExit poll Γερμανία\n26 Μαΐου 2019, 18:15\nΠου να ψηφισουν οι Ελληναρες ΔΗΜΙΟΥΡΓΙΑ ΞΑΝΑ ρε φιλε .... αυτα δεν ειναι για τα μυαλα εδω τα κλειστά τα συντηρητικά.\nΟ Τζημερος λέει για απολυσεις στο Δημοσιο σιγα μην τον ψηφισουνε.\nΟ Συριζα ειναι παρελθον. Άντε γεια!\n26 Μαΐου 2019, 18:13\nΠωπω ολοι οι ΣΥΡΙΖΑΙΟΙ εδω μέσα πλάκωσαν!\nΜπροστα Η ΝΔ. Ο Συριζα σε λιγο καιρο θα ειναι παρελθον. Επιτέλους δηλαδη.\nΚάτσε είναι νωρίς ακόμα!\n26 Μαΐου 2019, 18:07\nΧρυσή αυγή: 5-7%\n26 Μαΐου 2019, 17:52\nΕδώ έκανε το 60% όχι,ναι.\n26 Μαΐου 2019, 16:29\nΠολύ κόσμος. Τα εκλογικά κέντρα έχουν γεμίσει με Ρωμά. Πιστευω ότι η συμμετοχή θα ειναι πολύ μεγάλη.\nΨήφισα Δημιουργία ξανα γιατί πιστεύω ότι ο Έλληνας πρέπει ιδεολογικά να γίνει πιο φιλελεύθερος.\nΣτο περιφεριακές ψήφισα την παράταξη του κινήματος αλλαγης γιατί κατεβαίνει ενα φιλαράκι.\nΕγώ στα πάντα ψήφισα Ν.Δ.\n26 Μαΐου 2019, 15:47\nΟμγ εν τω μεταξύ και εγώ βρίσκομαι τώρα κατι χιλιόμετρα μακριά και μάλλον δεν θα προλάβω να γυρίσω εγκαίρως... Έχει εφαρμοστεί ποτέ η διάταξη του Συντάγματος για τους απέχοντες; Γιατι τρομοκρατούμαι λίγο με αυτά που ακουω..\nΗ ψήφος δεν είναι υποχρεωτική νομίζω.\n26 Μαΐου 2019, 15:14\n26 Μαΐου 2019, 14:56\n26 Μαΐου 2019, 14:50\n26 Μαΐου 2019, 14:36\n26 Μαΐου 2019, 14:29\n26 Μαΐου 2019, 12:58\n26 Μαΐου 2019, 12:32\n26 Μαΐου 2019, 11:15\n26 Μαΐου 2019, 11:02\n26 Μαΐου 2019, 09:27\n25 Μαΐου 2019, 22:23\n25 Μαΐου 2019, 22:05\n24 Μαΐου 2019, 21:44\nΤελευταία επεξεργασία: 24 Μαΐου 2019\n24 Μαΐου 2019, 20:44\n24 Μαΐου 2019, 19:27\n24 Μαΐου 2019, 18:44\n12 Μαΐου 2019, 11:42\n9 Μαΐου 2019, 21:26\n29 Απριλίου 2019, 21:45\n29 Απριλίου 2019, 14:02\n29 Απριλίου 2019, 11:34\n7 Απριλίου 2019, 15:46\n7 Οκτωβρίου 2018, 15:05


CORFU SOCCER: 04/26/10\nHττα της Βολίδας στην Άρτα\nΈνα αποτέλεσμα στο οποίο δεν μας έχει... συνηθίσει έφερε στην Άρτα η ομάδα του Κάτω Γαρούνα, απέναντι μάλιστα σε έναν αντίπαλο που βρίσκεται χαμηλά στη βαθμολογία.\nΤο 3-1 από την Αναγέννηση αποτελεί την πιο βαριά ήττα των «κιτρινόμαυρων» στη φετινή σαιζόν και τους έριξε στην 5η θέση του πίνακα.\nΠάντως, ελαφρυντικά υπάρχουν. Της Βολίδας της στοίχησαν οι σημαντικές απουσίες που είχε, λόγω τιμωρίας (Δούσης, Πετρόγιαννης, Λυκόκας, Πάγκαλης), ενώ φάνηκε πως η κερκυραϊκή ομάδα είχε το μυαλό της στον αγώνα της ερχόμενης Τετάρτης με τον Εθνικό Βατερού στην Κοζάνη, για το Κύπελλο Ερασιτεχνών, γι' αυτό και στην Άρτα οι παίκτες της έκαναν συντήρηση δυνάμεων και δεν θέλησαν να ρισκάρουν, σε ένα ματς που άλλωστε δεν είχε βαθμολογική σημασία.\nΟι Αρτινοί άνοιξαν το σκορ στο 42΄ με εύστοχη εκτέλεση πέναλτι του Τσιφλίδη, ο οποίος στο 65΄ διαμόρφωσε και το 2-0. Το τρίτο τέρμα της Αναγέννησης σημείωσε ο Γόγολος στο 68΄, για να μειώσει η ομάδα του Ρομπέρτο Μπολάνο με τον Γρηγόρη Στρατηγό στο 75΄, με εύστοχη εκτέλεση πέναλτι.\nΣτα αξιοσημείωτα της αναμέτρησης ήταν η πρώτη εμφάνιση του νεαρού (μόλις 14χρονου) Παναγιώτη Βλάχου με τη φανέλα της Βολίδας, που προέρχεται από τα τμήματα υποδομής της ομάδας και ο οποίος άφησε εξαιρετικές εντυπώσεις στον χρόνο που αγωνίστηκε.\nΑΝΑΓΕΝΝΗΣΗ ΑΡΤΑΣ: Μπόνας, Ζηγκήρης, Βασιλακόγλου, Λύττος (80΄ Λαγκακουμάκης), Μπαλάφας, Καντάνης, Γόγολος, Κόλιος (71΄ Πλακιώτης),Μάλιος, Τσιφλίδης, Γούλας.\nΒΟΛΙΔΑ: Ζάχος, Σουπιώνης (55΄ Λάσκαρης), Αρμένης, Κονισπολιάτης, Μεσημέρης, Βρακκάς, Μικάλεφ (46΄ Σπίνουλας), Γ. Σκολαρίκης, Γκερέκος (75΄ Βλάχος), Στρατηγός, Μοναστηριώτης.\nΑναρτήθηκε από corfu soccer στις 1:00 μ.μ. 0 σχόλια Σύνδεσμοι σε αυτήν την ανάρτηση\nΜΙΑ ΑΝΑΣΑ ΑΠΟ ΤΗ ΣΟΥΠΕΡ ΛΙΓΚΑ !!!!\nΑΟ ΚΕΡΚΥΡΑ : ΝΙΚΗ ''ΧΡΥΣΑΦΙ'' ΣΤΗ ΔΡΑΜΑ 1-2 ΜΕ ΑΠΟΔΟΣΗ ΠΟΥ ΘΥΜΙΣΕ ΤΗΝ ΟΜΑΔΑ ΤΟΥ Α' ΓΥΡΟΥ - ΜΙΑ ΑΝΑΣΑ ΑΠΟ ΤΗ ΣΟΥΠΕΡ ΛΙΓΚΑ !!!!\nΟ ΑΟ ΚΕΡΚΥΡΑ την κατάλληλη στιγμή ''θυμήθηκε'' τον καλό του εαυτό, έπαιξε σπουδαίο ποδόσφαιρο στη ΔΡΑΜΑ , νίκησε δίκαια 1-2 και σε συνδυασμό με την εντός έδρας ισοπαλία του ΟΦΗ με την ΑΝΑΓΕΝΝΗΣΗ ΚΑΡΔΙΤΣΑΣ χρειάζεται μόλις 1 βαθμό στα τρία τελευταία ματς για να πανηγυρίσει την απ' ευθείας άνοδο στη ΣΟΥΠΕΡ ΛΙΓΚΑ...\nΟι φιλοξενούμενοι ήταν οι απόλυτοι κυρίαρχοι στο πρώτο μέρος καθώς από την αρχή της συνάντησης επέβαλαν το ρυθμό τους και περιόρισαν σε παθητικό ρόλο τους Μακεδόνες.\nΟι νησιώτες άνοιξαν το σκορ στο 28' με "ψαλίδι" του Σίλβα έπειτα από σέντρα που επιχείρησε ο Φλάβιο.\nΜε την έναρξη της επανάληψης σημειώθηκαν...\n...δύο τέρματα. Αρχικά, στο 47', ο Μαρκόφσκι με σουτ αξιοποίησε την πάσα του Αγγου και ισοφάρισε για τη Δόξα, η οποία όμως δεν χάρηκε το γκολ για περισσότερο από ένα λεπτό.\nΚαι αυτό γιατί με τη σέντρα, ο ΑΟΚ κέρδισε φάουλ και ο Γκουστάβο το εκτέλεσε εύστοχα και έδωσε εκ νέου προβάδισμα στο συγκρότημα του Μπάμπη Τεννέ.\nΣτο 60' το παιχνίδι διακόπηκε για περίπου πέντε λεπτά μιας και ο δεύτερος βοηθός διαιτητή, έφυγε από τη θέση του και πήγε στον διαιτητή λέγοντας ότι χτυπήθηκε από αντικείμενο στο κεφάλι.\nΗ Κέρκυρα, στη συνέχεια του αγώνα, υποχώρησε και έδωσε χώρο στους γηπεδούχους αφού προτίμησε να διαφυλάξει το υπέρ της σκορ, κάτι που κατάφερε αφού κράτησε το 2-1 μέχρι τη λήξη της συνάντησης.\nΔόξα Δράμας (Στράτος Βουτσακέλης): Καρατζιοβαλής, Πακάλτσης, Σαμαράς, Μουρατίδης (43' Ρομπίνιο), Γκονζάλες, Αγγος, Γκίκας, Μαρκόφσκι, Μπαξεβανίδης, Παρμαξίδης (57' Λ.Μουρατίδης), Χλωρός (71' Τσιμπλίδης).\nΚέρκυρα (Μπάμπης Τεννές): Αποστολίδης, Μπουτζίκος (69' Γιαννιτσανάκης), Ιωάννου, Κοντοδήμος, Ρεπερνέ, Φλάβιο (81' Κολοτούρος), Μπέρνς (89' Μακρυδημήτρης), Παρασκευαϊδης, Τσίγκας, Γκουστάβο, Σίλβα.\nΑναρτήθηκε από corfu soccer στις 12:59 μ.μ. 0 σχόλια Σύνδεσμοι σε αυτήν την ανάρτηση


Τράπεζες : Χρεώνουν προμήθειες και δεν αναλαμβάνουν επιτοκιακά ρίσκα| newmoney\nΤράπεζες : Χρεώνουν προμήθειες και δεν αναλαμβάνουν επιτοκιακά ρίσκα\nΙανουάριος 14, 2020 4:34 μμ\nΔεν τηρείται η συμφωνία με το Μαξίμου και το υπουργείο Ανάπτυξης\nΜόνο για μερικές εβδομάδες κράτησε η συμφωνία της κυβέρνησης – τραπεζών σχετικά με τις προμήθειες. Όπως θα δούμε, οι προμήθειες συνεχίζονται, παραβιάζοντας την σχετική συμφωνία με το Μέγαρο Μαξίμου.\nΑντί, όμως, οι τράπεζες να αναλάβουν το επιτοκιακό ρίσκο δανείζοντας τις επιχειρήσεις τιμωρούν τους πελάτες τους με μη επαναλαμβανόμες προμήθειες, όπως λ.χ. στην ανανέωση χρεωστικών καρτών, καθώς και τις συναλλαγές μέσω αυτών.\nΣυγκεκριμένα, η ανανέωση χρεωστική κάρτας τιμολογείται με 6 ευρώ ενώ ορισμένες τράπεζες τιμολογούν ακόμα και την ανάληψη των ποσών από ταμιευτικούς λογαριασμούς σ’ αυτές τις κάρτες. Επιπλέον, ακόμα και σε μεταφορά ποσών από το εξωτερικό, χρεώνουν τους λογαριασμούς με έξοδα εισερχόμενων εμβασμάτων- όταν μάλιστα οι ξένες τράπεζες δεν έχουν παρακρατήσει καμία προμήθεια!! Σ’ άλλη περίπτωση, οι τράπεζες χρεώνουν την χρησιμοποίηση των AΤΜ, από πελάτες διαφορετικών τραπεζών. Ο κατάλογος σ’ ότι αφορά τις προμήθειες είναι μακρύς, όπως και τα σχετικά τιμολόγια καθώς σε ορισμένες τράπεζες είναι πολυσέλιδες.\nΟι πελάτες λοιπόν δεν τυγχάνουν καμίας επιβράβευσης, που δεν χρησιμοποιούν τα γκισέ των τραπεζών και άρα συμβάλλουν στην μείωση των λειτουργικών τραπεζών, στην άνοδο της κεφαλαιακής επάρκειας, αλλά και στην μείωση του προσωπικού.\nΑντίθετα, οι πελάτες τιμωρούνται με επιπλέον έξοδα διότι ακριβώς βοηθούν τις τράπεζες και μειώνουν τα έξοδα τους, καθώς δεν προσέρχονται στα γκισέ των τραπεζών.\nΟι τράπεζες, όμως, επιβάλλοντας αυτές τις προμήθειες κάνουν κάτι διαφορετικό από την τραπεζική τους δουλειά. Αρκετές από αυτές οι προμήθειες –όπως η ανανέωση χρεωστικής κάρτας- είναι μη επαναλαμβανόμενες. Τα έσοδα λοιπόν, δεν προέρχονται από τις βασικές τραπεζικές εργασίες, όπως την ανάληψη επιτοκιακού ρίσκου. Σ’ αυτήν την περίπτωση, όμως, οι τραπεζίτες δεν είναι τραπεζίτες, αλλά δημόσιοι υπάλληλοι. Και μάλιστα δημόσιοι υπάλληλοι οι οποίοι συνεχίζουν να αμείβονται από την φορολογία των πολιτών.


Από τον Χρήστο Καραδημήτρη, 13/12/2016 @ 11:58\nΥποθέτω ότι οι περισσότεροι πλέον διασκεδάζουμε λιγότερο ή περισσότερο με τις ανακοινώσεις των υποψηφιοτήτων για τα βραβεία Grammy. Αν και σε πρώτη ανάγνωση υπάρχει κάτι το ενοχλητικό, μετά από λίγο μπορείς μόνο να γελάσεις με τις περισσότερες επιλογές. Ακόμα και οι φαινομενικά σωστές επιλογές δεν μοιάζουν να έχουν καμία αξία μετά τα συνεχή και απίστευτα ατοπήματα στα οποία έχουν υποπέσει. Πολλοί ανάλογοι θεσμοί έχουν μηδενική αξία, αλλά ο δείκτης «σημασία που τους δίνεται/πόσο μπαρούφα είναι» πρέπει να τερματίζει σε αυτά τα βραβεία.\nΤις περισσότερες φορές, η φάση μοιάζει απροκάλυπτα στημένη. Διασκευές, ζωντανές εκτελέσεις και ένα σωρό άλλα τεχνάσματα επιστρατεύονται από μια ομάδα «ειδικών», ώστε να δοθούν οι υποψηφιότητες και τα βραβεία εκεί που θέλουν.\nΓιατί, να «πρέπει» να δοθούν κάπου; Προφανώς, διότι προσδίδουν marketing αξία σε έναν καλλιτέχνη, σε μια εταιρεία κ.ο.κ. Ως εκ τούτου, κανένας εξ αυτών δεν διαμαρτύρεται ιδιαίτερα για την αδιαφάνειά τους. Προτιμούν να περιμένουν μπας κι έρθει η σειρά τους.\nΑδυνατώ να παρακολουθήσω τις άλλες κατηγορίες. Μου φτάνει ο σουρεαλισμός στα πεδία του rock και του metal, που και πάλι μπερδεμένα τα έχουν. Μια μαζί, μια χώρια. Άλλο το τραγούδι κι άλλο η απόδοση. Όπως βολεύει κοινώς...\nΜπορώ πρόχειρα να θυμηθώ μερικά παραδείγματα που αντικατοπτρίζουν τη σοβαρή δουλειά που γίνεται πίσω από τις υποψηφιότητες και την επιλογή των νικητών:\nΕνδεικτική είναι η περίπτωση των Metallica, οι οποίοι - μεταξύ άλλων - έχουν κερδίσει βραβεία Grammy για τη διασκευή στο "Stone Cold Crazy" των Queen, για το "Better Than You" (!) από το "Reload", για το "St.Anger" (!) και για το "My Apocalypse" από το "Death Magnetic". Μιλάμε για επιτυχία στις επιλογές, όχι αστεία.\nΑπό την άλλη, οι Motorhead μάλλον δεν είχαν κάτι αρκετά καλό δικό τους κι έτσι κέρδισαν το βραβείο για τη διασκευή στο "Whiplash" των Metallica. Τι εννοείς ότι δεν θυμόσουν καν πως είχαν κάνει αυτήν τη διασκευή; Όπως, επίσης, με διασκευή έφυγαν νικητές πέρσι οι Tenacious D. Εκεί το καταλαβαίνω. Το solo φλάουτο που προσέθεσαν στο "The Last In Line" του Dio ήταν ακαταμάχητο...\nΉ μήπως δεν ήταν το καλύτερο τραγούδι του 2000 το "Iron Man" των Black Sabbath;\nΈτσι, λοιπόν, και φέτος περίμενα με ανυπομονησία τι ομορφιά θα αποφανθούν οι ειδικοί.\nΚαι δεν με απογοήτευσαν, καθώς με την υποψηφιότητα της Beyonce για καλύτερο rock τραγούδι το πήγαν σε νέο επίπεδο, έστω κι αν «καλύπτεται» από τη συνεργασία με τον Jack White.\nΚάποιος θα αναρωτηθεί αν η Beyonce δεν μπορεί ή δεν δικαιούται να τραγουδήσει ένα rock τραγούδι κι αν έχει τη δυνατότητα να το πει και καλά. Υποθέτω πως ναι. Αλλά ποιος άνθρωπος που ακούει rock μουσική ενδιαφέρεται είτε για το αν μπορεί ή αν τελικά το έκανε; Και τι σημασία έχει αυτό για τη rock μουσική; Κανείς και καμία.\nΠριν βγουν αυθαίρετα συμπεράσματα, να ξεκαθαριστεί ότι αυτό δεν έχει να κάνει με τις ικανότητες ή την όποια αξία της εν λόγω τραγουδίστριας (της οποίας το "Halo" είναι απλά καταπληκτικό).\nΤο θέμα πάει αλλού. Έχει να κάνει με το ότι οι όροι πλέον τείνουν να χάσουν το νόημά τους - αν δεν το έχουν χάσει ήδη - και κάποιοι το εκμεταλλεύονται αυτό κατά το δοκούν.\nΟ καθένας βαφτίζει ως rock, ως metal (ή ακόμα κι ως prog πλέον) ό,τι στο καλό γουστάρει.\nΕίναι γεγονός πως άλλο πράγμα σήμαιναν οι όροι rock και metal τη δεκαετία του '70, άλλο στα '80s, άλλο στα '90s κι άλλο στα '00s, κάτι που παραδέχονται -έστω και με δυσκολία- ακόμα κι οι πιο συντηρητικοί ακροατές των ιδιωμάτων, αναγνωρίζοντας τα νέα στοιχεία που εισέρχονται σε αυτά και τις νέες διαστάσεις που τελικά λαμβάνουν οι εν λόγω προσδιορισμοί.\nΌμως, όσο κι αν διαφωνώ με όσους που επιλέγουν να εθελοτυφλούν και προσπαθούν να κρατάνε τους όρους περιχαρακωμένους ως εκεί που τους αντιλαμβάνονται ή ως εκεί που θέλουν, ειλικρινά αδυνατώ να κατανοήσω αυτούς που ισχυρίζονται ότι καλλιτέχνες σαν την Beyonce ή τον Kanye West έχουν την παραμικρή σχέση με τη rock μουσική.\nΜπορεί να βρίσκουν απίστευτα ευφυή τον Kanye West ή να θεωρούν την Beyonce την καλύτερη τραγουδίστρια της εποχής μας. Επίσης, μπορεί να πιστεύουν ότι η rock μουσική έχει πεθάνει, όπως κι ο Gene Simmons, ή ό,τι άλλο θέλουν. Αλλά, δεν υπάρχει κανένας λόγος να προσπαθούν να πείσουν τους υπολοίπους για το πόσο τους έχει ανάγκη η rock μουσική, για το πόσο πρέπει να ανοίξουμε τα μάτια μας ή ακόμα περισσότερο για το πόσο πιο rock είναι από αυτά που ακούμε...\n...ειδικά, επειδή τους «βαφτίζουν» rock κάτι τύποι σαν αυτούς που κάνουν κουμάντο στα Grammy.


Άρσεναλ: Πάει για το «μπαμ» με Στέρλινγκ! | sporting24news\nΑρχική ΠΟΔΟΣΦΑΙΡΟ Άρσεναλ: Πάει για το «μπαμ» με Στέρλινγκ!\nΈτοιμη να ταράξει τα νερά της μεταγραφικής αγοράς είναι η Άρσεναλ που ψάχνει το κόλπο γκρόσο με τον Ραχίμ Στέρλινγκ!\nΆρσεναλ: Τον Ραχίμ Στέρλινγκ από την Μάντσεστερ Σίτι θέλει να αρπάξει η ομάδα του Αρτέτα. Οι πολίτες έχασαν μια μεγάλη ευκαιρία για την κατάκτηση του Uefa Champions League για πρώτη φορά στην ιστορία τους και πλέον κοιτάζουν την επόμενη ημέρα.\nΣε αυτή εκτός από τον Σέρχιο Αγκουέρο που βρίσκεται ήδη στον δρόμο για τη Βαρκελώνη, δεν είναι σίγουρο πως θα βρίσκεται και ο Ραχίμ Στέρλινγκ.\nΟ Άγγλος επιθετικός είναι από τους πιο ακριβοπληρωμένους παίκτες της ομάδας του Πεπ Γκουαρδιόλα.\nΑυτό όμως δεν φαίνεται πως εμποδίζει την Άρσεναλ από το να ψάξει το κόλπο γκρόσο για την απόκτηση του!\nΣύμφωνα με όσα αναφέρει η εφημερίδα «Daily Mail», ο Γκουαρντιόλα δεν θεωρεί ότι ο Στέρλινγκ είναι πλέον απαραίτητος και δεν έχει πρόβλημα να παραχωρηθεί, με την Αρσεναλ να έχει κάνει ήδη πρόταση 85 εκατ. ευρώ για να πάρει τα δικαιώματα του!\nΟ Στέρλινγκ έχει πολύ καλές σχέσεις με τον Μίκελ Αρτέτα, από τα χρόνια που ο Ισπανός κόουτς ήταν βοηθός του Γκουαρντιόλα στη Σίτι, και εξετάζει την πρόταση της ομάδας του Λονδίνου, η οποία του έχει καταθέσει «χρυσή» πρόταση για να φορέσει τη φανέλα των «κανονιέρηδων».\nΠροηγούμενο άρθροΜεγάλη επιχείρηση στη Γαλλία – Άνδρας πυροβόλησε εναντίον αστυνομικών και διέφυγε\nΕπόμενο άρθροΧανιά: Συνάντηση αθλητών, προπονητών με την πρόεδρο του ΣΕΓΑΣ


Εγκαίνια για το εκλογικό κέντρο του Γρηγόρη Ροκαδάκη - Εθνικές Εκλογές 2019 - Νέα Κρήτη\nΤώρα διαβάζετε: Εγκαίνια για το εκλογικό κέντρο του Γρηγόρη Ροκαδάκη\nΕγκαίνια για το εκλογικό κέντρο του Γρηγόρη Ροκαδάκη\nΠοιο είναι το πρόγραμμα τις προσεχείς ημέρες για τον υποψήφιο βουλευτή της ΝΔ;\nΠλήθος κόσμου παραβρέθηκε το απόγευμα της Δευτέρας στα εγκαίνια του εκλογικού κέντρου που οργάνωσε στο Αρκαλοχώρι ο υποψήφιος βουλευτής Ηρακλείου της ΝΔ Γρηγόρης Ροκαδάκης.\nΜεταξύ των παρευρισκόμενων ήταν και ο Γραμματέας ΠΕ της ΝΔ Λ. Αυγενάκης, ο οποίος μίλησε με τα καλύτερα λόγια για τον συνυποψήφιό του.\nΠαίρνοντας το λόγο ο κ. Ροκαδάκης, ευχαρίστησε για τη συμπαράστασή στον προεκλογικό αγώνα του που στοχεύει σε μια μεγάλη νίκη της Νέας Δημοκρατίας, αλλά και στην προάσπιση και προώθηση των συμφερόντων του νομού Ηρακλείου και των κατοίκων του.\nΑπόψε, Τρίτη, ο Γρηγόρης Ροκαδάκης προγραμματίζει επισκέψεις στο Αβδού, τις Γωνιές Πεδιάδος, το Μοχό, τα Μάλια και τη Χερσόνησο.\nΟ υποψήφιος βουλευτής της ΝΔ και οι συνεργάτες του δίδουν ιδιαίτερη σημασία στη μεγάλη συγκέντρωση των υποστηρικτών του κ. Ροκαδάκη, που οργανώνεται για μεθαύριο Πέμπτη το βράδυ, στο κέντρο «Ολυμπία Παλλάς» των Ληνοπεραμάτων.\nΣτη συγκέντρωση του «Ολυμπία Παλλάς», ο κ. Ροκαδάκης θα αναπτύξει τους βασικούς άξονες πολιτικής που θα ακολουθήσει η Νέα Δημοκρατία ως κυβέρνηση, αλλά και θα μιλήσει για το δικό του φιλόδοξο σχεδιασμό ανάπτυξης του νομού Ηρακλείου.


Με επιτυχία ολοκληρώθηκε το δεύτερο Webinar στο AC PAOK Education! | PAOKVoice\nΜε απόλυτη επιτυχία και ικανοποίηση, ολοκληρώθηκε και το δεύτερο Webinar του AC PAOK Education με εισηγητή τον Dr Γιώργο Βαβέτση.\nΤο θέμα της δεύτερης διάλεξης στο «AC PAOK Education» ήταν: «Η αξιολόγηση της ορθοσωμίας των αθλητών, ως δείκτης αθλητικής αποτελεσματικότητας».\nΗ διάλεξη κράτησε περίπου τρεις ώρες, με το ενδιαφέρον των συμμετεχόντων να είναι αμείωτο, πράγμα που το μαρτυρούν οι ερωτήσεις με τις οποίες «βομβάρδισαν» τον εισηγητή, Dr Γιώργο Βαβέτση, ο οποίος με μεγάλη του χαρά έδωσε απαντήσεις σε όλες.\nΗ ικανοποίηση που γεμίζει την ομάδα του AC PAOK Education προέρχεται και από τους συμμετέχοντες, καθώς υπήρχε πληθώρα ιδιοτήτων. Αθλητές, γυμναστές, προπονητές, παιδιά των ακαδημιών του ΠΑΟΚ αλλά και ερασιτέχνες ασκούμενοι, έδωσαν κανονικά το διαδικτυακό «παρών» επιβεβαιώνοντας πως οι διαλέξεις του AC PAOK Education αναφέρονται σε όλους!\nΕυχαριστούμε όλους όσους συνεχίζουν να αγκαλιάζουν την πρωτοπόρα αυτή προσπάθεια! Ανανεώνουμε το ραντεβού μας σε λίγες μέρες!\nTags: AC PAOK EducationΑΣ ΠΑΟΚ


ΕΛΛΗΝΙΚΟ ΗΜΕΡΟΛΟΓΙΟ-25 ΝΟΕΜΒΡΙΟΥ | Ἑλληνοϊστορεῖν-Ἑλληνικὸ Ἡμερολόγιο\n25 Νοεμβρίου 2021 ΕΛΛΗΝΙΚΟ ΗΜΕΡΟΛΟΓΙΟ\tΣχολιάστε\n1059.—Ο Αυτοκράτορας Ισαάκιος Α΄ Κομνηνός, ενώ είναι ασθενής, παραιτείται από τον θρόνο υπό την πίεση τού Μιχαήλ Ψελλού, ο οποίος προώθησε στην διαδοχή τον Κωνσταντίνο Ι΄ Δούκα. Ο Μιχαήλ Ψελλός διαδραμάτισε σημαντικό ρόλο στην ανάρρηση τού Δομέστικου των Σχολών τής Ανατολής, Ισαάκιου Κομνηνού. Είναι ο ίδιος που τον συμβούλευε κατά την βραχύβια βασιλεία του και ο ίδιος που τού πρότεινε να εγκαταλείψει τα σκήπτρα και να προτιμήσει την μοναχική κουρά. Μολονότι σύντομη, η βασιλεία τού Ισαάκιου Α΄ Κομνηνού δεν ήταν ασήμαντη. Ομαλοποίησε τα οικονομικά, ακυρώνοντας παραχωρημένα προνόμια, ιδιαιτέρως τού Μιχαήλ Στ΄, απαιτώντας καθυστερημένους φόρους και κατάσχοντας εκκλησιαστική και μοναστηριακή περιουσία.\n1454.—Ημερομηνία γεννήσεως τής συζύγου τού βασιλέα Ιάκωβου Β΄ και βασίλισσας κατά την περίοδο τής Φραγκοκρατίας στην Κύπρο, Αικατερίνης Κορνάρο.\n1517.—Απεβίωσε ύστερα από δίμηνη ασθένεια ο σημαντικός φιλόλογος και εκδότης Μάρκος Μουσούρος. Ο Κρητικής καταγωγής εκδότης, είναι ένας από τους σπουδαιότερους φιλόλογους τής Αναγεννήσεως· ο Έρασμος, που ήταν μαθητής του, συνήθιζε να λέει ότι ήταν: «[...] άνδρας πολυμαθέστατος και πανεπιστήμονας, κλειδοκράτορας τής ελληνικής γλώσσας και θαυμάσιος ειδήμονας τής λατινικής φωνής.» Λιτός, αφιλοχρήματος και εραστής των γραμμάτων, πίστευε ακράδαντα ότι τα ελληνικά φώτα και η μόρφωση, ήταν τα μόνα εφόδια με τα οποία οι σκλαβωμένοι Έλληνες μπορούσαν σιγά σιγά να αντιληφθούν την κατάσταση στην οποία ευρίσκονταν και να ελπίζουν στην απελευθέρωσή τους.\n1761.—Απεβίωσε ο Δάσκαλος τού Γένους Αλέξανδρος Τυρναβίτης. Είχε καταγωγή από τον Τύρναβο τής Θεσσαλίας.\n1823.—«Ἡ Βουλὴ καθῂρεσε τῆς θέσεως, ἥν κατεῖχεν ἐν τῷ Νομοτελεστικῷ σώματι ὡς Ὑπουργὸς τῶν Ἐσωτερικῶν, τὸν Ἀνδρέαν Μεταξᾶν καὶ διώρισεν ἀντ’ αὐτοῦ τὸν Ἰωάννην Κωλλέτην.» (βλ.& 24/11).\n.—Οι Έλληνες επαναστάτες υπό τους Οδυσσέα Ανδρούτσο και Κριεζιώτη, νικούν τους τούρκους υπό τους Ομέρ μπέη και Γιουσούφ αγά, στην Κακιά Σκάλα τής Καρύστου. «Μάχη μεταξὺ Καρύστου καὶ Κακῆς Σκάλας καὶ φυγὴ τούρκων. Ἐνταῦθα ἀρχηγοὶ τῶν μὲν Ἑλλήνων ἧσαν οἱ Ὀδυσσεὺς Ἀνδροῦτσος καὶ Ν. Κριεζώτης, τῶν δὲ τούρκων οἱ Ὀμέρμπεης καὶ Ἰσοὺφ Ἀγᾶς.»(βλ. & 23/11)\n1825.—«Μάχη ἐν Ἁγίῳ Ἀθανασίῳ ἔξω τοῦ Αἰτωλικοῦ. Νίκη Ἑλλήνων, ὧν ἐστρατήγησεν ὁ Λάμπρος Βέϊκος.» Παρά τον Άγιο Αθανάσιο Αιτωλικού, οι Έλληνες τού Σουλιώτη Λάμπρου Βέϊκου, νίκησαν τους τούρκους. Από τον Απρίλιο τού 1825 το Αιτωλικό (ή Ανατολικό) πολιορκήθηκε από τον Κιουταχή. Έπεσε στα χέρια του την Άνοιξη τού 1826, μετά από συνθηκολόγηση.\n.—(π. ημ) Έξω από την Γλαρέντζα τού Μεσολογγίου, ο Ελληνικός στόλος υπό τον Μιαούλη ναυμάχησε με τον τουρκικό. Σ’ αυτή την ναυμαχία φονεύθηκε ο πυρπολητής Θεόδωρος Βώκος. Ο ατρόμητος πυρπολητής προσπάθησε να δέσει το πυρπολικό του σε μία φρεγάτα, αλλά μία κανονιά τού έκοψε και τα δύο χέρια. Τότε έπεσε στην θάλασσα και κατέληξε στον βυθό τού Πατραϊκού κόλπου (7/12 ν.ημ.). «Ναυμαχία ἔξω τῆς Γλαρέντζας τοῦ Δήμου Μυρτουντίων τῆς Ἐπαρχίας Ἠλείας, ἀμφίρροπος, καθ’ ἥν ἔπεσε εἰς χεῖρας τοῦ ἐχθροῦ τὸ πυρπολικὸν τοῦ Βώκου προφονευθέντος. Ἐν αὐτῇ ἐναυάρχησαν οἱ Μιούλης, Σαχτούρης, Τσαμαδός, κατὰ τῶν καπετὰν Τοπὰλ πασᾶ, Μουχαρέμπεη καὶ Χαλίλμπεη.»\n1827.—Οι Κρήτες στο χωριό Καινούργια τής Επαρχίας Μεραμπέλου, επιτέθηκαν εναντίον των τούρκων και τους έτρεψαν σε φυγή. «Μάχη εἰς τὸ χωρίον Καινούργια τῆς Ἐπαρχίας Μεραμπέλου τῆς Κρήτης καὶ νίκη Κρητῶν. Κατ’ αὐτὴν ἐφονεύθη ὁ Ἀγᾶς Λαδαόγλους. Ἐνταῦθα ἀρχηγὸς τῶν μὲν Ἑλλήνων ἧτο ὁ Ἰωάννης Χάλης, Γρ. Ρωμαῖος, Μ. Καθεκλᾶς, Γ. Λούπης, Κ. Ἀργυροκαστρίτης, Μ. Καζίνας, Γ. Δροκανιάκης, Τσακμάκης, τῶν δὲ τούρκων ὁ Κεχαγιᾶς τοῦ Μουσταφᾶ πασᾶ, Μεχμὲτ μπεης.»\n.—Οι Αυστριακοί μετά από έξι χρόνια, αποφυλακίζουν τον Αλέξανδρο Υψηλάντη· δύο μήνες μετά, στις 19 Ιανουαρίου 1828, απεβίωσε στην Βιέννη από τις κακουχίες τής φυλακίσεώς του οι οποίες επιτάχυναν την εξέλιξη τής μυοτονικής δυστροφίας (νόσος τού Steinert), από την οποία έπασχε. Την καρδιά τού Αλέξανδρου Υψηλάντη έφερε στην Ελλάδα ο αδελφός του Γεώργιος, σεβόμενος τον διακαή πόθο τού νεκρού να βρεθεί στην πατρίδα έστω και μετά θάνατον. Φυλάσσεται (μαζί με τού αδελφού του Δημήτριου), στην εκκλησία τού Αμαλιείου Ορφανοτροφείου.\n.—Ο Καρατάσιος με συνεργάτη τον Γάτσο και τους Μπίνο, Λιακόπουλο, Αποστολάρα και Βελέντζα, αποβιβάστηκε κρυφά στην παραλία τού Τρίκερι και μετά από αιφνιδιαστική επίθεση κατέλαβε το λιμάνι. Οι αμυνόμενοι τούρκοι ζήτησαν ενισχύσεις οι οποίες έφτασαν, αλλά υπέστησαν πανωλεθρία. Ο Μακεδόνας Γάτσος συνέχισε να αγωνίζεται μέχρι την απελευθέρωση. Πέθανε το 1839 πάμπτωχος, με τον βαθμό τού Συνταγματάρχη τής φάλαγγας και κηδεύτηκε στην Αταλάντη. Στον Αγώνα πήραν μέρος και τα μέλη τής οικογένειάς του, επίσης σλαβόφωνοι.\n1835.—Επισκέπτεται την Αθήνα ο βασιλέας τής Βαυαρίας Λουδοβίκος Α΄, – πατέρας τού Όθωνα – συνοδευόμενος από τον Βαυαρό αρχιτέκτονα Φρίντριχ φον Γκαίρτνερ (Friedrich von Gaertner), Διευθυντή τής Ακαδημίας Καλών Τεχνών τού Μονάχου και επίσημο αρχιτέκτονα τού κράτους, γιά να επιλέξουν την τελική τοποθεσία των Ανακτόρων.\n1863.—Μία συνομιλία τού Έλληνα Πληρεξουσίου Τρικούπη με τον Άγγλο υπουργό Εξωτερικών, Ρώσσελ, μάς γνωστοποιεί ότι η Ελληνική Κυβέρνηση δεν είχε ιδέα γιά την Συνθήκη στο Λονδίνο η οποία άρχισε στις 14 Νοεμβρίου (…) Αν μη τι άλλο, η συζήτηση αυτή φέρνει στο φως το γεγονός ότι οι λεγόμενες «Προστάτιδες» Δυνάμεις, πάντοτε, αποφάσιζαν ερήμην μας και δίχως να μάς υπολογίζουν.\n1892.—Ο βαρόνος Πιερ ντε Κουμπερτέν εισηγείται την ανασύσταση των Ολυμπιακών Αγώνων. Από το 1896 θα καθιερωθούν ως ένας παγκόσμιος θεσμός, με τετραετή κανονική επανάληψη (εκτός εκτάκτων γεγονότων). Προηγήθηκε βεβαίως η προσπάθεια τού βαθύπλουτου Έλληνα τής Ρουμανίας, Ευάγγελου Ζάππα, και το αίτημά του στην ελληνική κυβέρνηση και στον βασιλέα το 1856, με το οποίο ζητούσε την αναβίωση των Ολυμπιακών Αγώνων, προσφέροντας πακτωλό χρημάτων. Τελικά, και παρά το γεγονός ότι η επιθυμία τού δωρητή ήταν άλλη, συμβιβάστηκε με την πρόταση τής ελληνικής κυβερνήσεως να τελούνται κάθε τέσσερα χρόνια εμπορικές εκθέσεις με την επωνυμία Ολύμπια, ενώ μία μέρα θα λάμβαναν χώρα και αθλητικοί αγώνες, γνωστοί ως «Ζάππειες Ολυμπιάδες».\n1904.—Ο καπετάν Βάρδας με άλλους αρχηγούς (βλ. 24/11ου) συγκεντρώνουν τους κατοίκους τού χωριού Λόσνιτσα, γιά να τους εξηγήσουν τους σκοπούς τού Αγώνα, ποιοί πραγματικά είναι οι ίδιοι, και λίγο ή πολύ να τους μυήσουν στον ιερό σκοπό τής απελευθερώσεως τής Μακεδονίας.\n1905.—Οι κτηνόψυχοι και αιμοδιψείς βούργαροι, μετά από τριήμερα φρικτά βασανιστήρια, πνίγουν τρείς Έλληνες στην λίμνη των Γιαννιτσών (βλ. & 22 Νοεμβρίου). Οι βούργαροι συνεχίζουν την τρομοκρατία στην Μακεδονία με ανηλεείς σφαγές αμάχων.\n.—Ένας άλλος Έλληνας, ο Σωτήριος Ράδος από το χωριό Βαλδέντσι τής Μακεδονίας, δολοφονείται αγρίως την ίδια ημέρα, από βουργάρικη συμμορία.\n1912.—Την επομένη ημέρα από την αποβίβαση τού Ελληνικού Στρατού στους Αγίους Σαράντα (24/11), έφτασαν και δύο Λόχοι Εθνοφρουρών από την Χιμάρα προς ενίσχυση.\n.—Ο Ελληνικός Στρατός εκδιώκει τους τούρκους από τα υψώματα που βρίσκονται γύρω από την Αγία Παρασκευή Ηπείρου. Στις 20 Νοεμβρίου, η ελληνική κυβέρνηση γνωστοποίησε στον αρχηγό τού Στρατού Ηπείρου ότι επιβαλλόταν η απελευθέρωση των Ιωαννίνων πριν από την κατάπαυση των εχθροπραξιών, λόγω τής ενάρξεως των διαπραγματεύσεων ειρήνης. Έτσι, μέχρι τις 27 ολοκληρώθηκε η συγκέντρωση των δυνάμεων οι οποίες συγκροτούνταν ως εξής : στα ανατολικά το Α΄Μικτό Απόσπασμα, στο κέντρο το Β΄ Μικτό Απόσπασμα και στα δυτικά, η II Μεραρχία, που είχε μεταφερθεί από την Θεσσαλονίκη.\n.—Τακτικός στρατός ο οποίος ανήκε στην 2η βουργάρικη Μεραρχία, αποτελούμενος από χίλιους άνδρες, κατέλαβε αμαχητί την πόλη τού Σιδηρόκαστρου (στοιχεία Σάκης Αραμπατζής).\n1916.—Επιβάλλεται από τις δυνάμεις τής Αντάντ αποκλεισμός τής Ελλάδος. Η Ελλάς εξαναγκάστηκε να αποδεχτεί τελεσίγραφο γιά να αποσύρει τις στρατιωτικές δυνάμεις από την Πελοπόννησο και να δεχτεί έλεγχο στον Ισθμό (Διώρυγα) τής Κορίνθου και την Πάτρα. Οι Γάλλοι, συνεπικουρούμενοι από τον νέο Βρετανό Πρωθυπουργό Λόϋντ Τζώρτζ, απαίτησαν από τον Βασιλέα Κωνσταντίνο Α΄ να εγκαταλείψει τον θρόνο του, προκειμένου να άρουν τον αποκλεισμό. Οι περισσότερες εξουσίες παραδόθηκαν στον Βενιζέλο.\n1917.—Σοβαρές ζημιές προκάλεσε η μεγάλη πυρκαγιά στο Υπουργείο των Οικονομικών.\n1920.—Οι εμπόλεμοι Έλληνες και τούρκοι στην Μικρά Ασία δρουν με περιπόλους.\n1921.—Η Ελληνική Στρατιά στην Μικρά Ασία δέχεται μικροεπιθέσεις τούρκων.\n.—Εξελέγη στον Οικουμενικό Θρόνο ο Μελέτιος (Μεταξάκης), όπου παρέμεινε γιά 17 μήνες. Η Σύνοδος στην Αθήνα είχε απαγγείλει κατηγορίες σε βάρος τού Μελέτιου, η μία από τις οποίες ήταν «[…] επί επιβάσει εις τον Μητροπολιτικό θρόνον Αθηνών και χρήσει προς τούτο κοσμικής και δη επαναστατικής εξουσίας κατά παράβασιν των Ι. Κανόνων». (Ο Μεταξάκης είχε διοριστεί στην Αρχιεπισκοπή πραξικοπηματικά από τον ίδιο τον Βενιζέλο).\n1929.—(π. ημ.) Οι Ομοσπονδίες Επαγγελματιών Αθηνών, Πατρών και Πειραιά, με υπόμνημά τους ζήτησαν από τον Βενιζέλο την κατάργηση των λαϊκών αγορών, οι οποίες ως θεσμός είχαν επιτύχει. Με νεκρωμένα τα καταστήματά τους και αδυνατώντας να ανταγωνιστούν τους απαλλαγμένους από ενοίκια, φόρους και άλλες δαπάνες μεταπράτες των λαϊκών αγορών, έβλεπαν με πανικό να χάνουν το αγοραστικό τους κοινό εν μέσω κρίσεως.\n1934.—Ο σφαγέας των λαών Μουσταφά Κεμάλ πασάς, λαμβάνει την επονομασία Ατατούρκ. Η λέξη Ατατούρκ σημαίνει πνευματικός πατέρας [ενν. των τούρκων]. Το πρώτο συνθετικό τής λέξεως, «Ατά», είναι αμιγώς αρχαιοελληνικό και ανάγεται στην ομηρική ακόμη εποχή [έτσι αποκαλούσε ο Τηλέμαχος τον Εύμαιο].\n.—Τα μαρτύρια των Ελλήνων τής Ηπείρου δεν έχουν τελειωμό. Αλβανοί επιδίδονται σε κάθε είδους διώξεις και δηώσεις, την ώρα που η ελληνική κυβέρνηση παραμένει άπραγη.\n1935.—Ο βασιλέας Γεώργιος Β΄, μετά τα γεγονότα τής 22ας Οκτωβρίου 1923 και ύστερα από 12 χρόνια εξορίας, επανέρχεται στον θρόνο.\n1936.—Από την εφημερίδα «Ροδιακά Χρονικά», διαβάζουμε ότι η απομάκρυνση τού πρώην διοικητή Δωδεκανήσων Μάριο Λάγκο, κόστισε νευρικό κλονισμό στην σύζυγό του, ενώ ο ίδιος παύτηκε «λόγω ορίου ηλικίας» και αποσύρθηκε σε μία έπαυλη στο Κάπρι. Η αλήθεια είναι ότι ο ανθέλληνας Ντε Βέκι (Cesare de Vecchi) τον απάλλαξε από τα καθήκοντά του, διότι δεν ήταν τόσο βίαιος με τους Δωδεκανήσιους όσο θα τον ήθελε.\n1940.—Οι Ελληνικές δυνάμεις στο βορειηπειρωτικό μέτωπο, επιτίθενται εναντίον των Ιταλών και εκδιώκουν αυτούς προς τον ποταμό Δεβόλη, απελευθερώνουν δε τον Άγιο Νικόλαο Κακκαβιάς έως και τις διαβάσεις Πούλια.\n.—Η Κέρκυρα το διήμερο 25 και 26 Νοεμβρίου, δέχεται σφοδρότατους βομβαρδισμούς. «[…]Την 1η Νοεμβρίου 1940, ώρα 9:30΄ π.μ. ήρχισαν αι αεροπορικά επιδρομαί και οι βομβαρδισμοί τής Κερκύρας υπό των Ιταλών, με συνέχεια ημέραν παρ’ ημέραν ή με διαλείμματα 2 ή και 3 ημερών. Την 25 και 26 Νοεμβρίου έγιναν οι σφοδρότεροι βομβαρδισμοί τής Κερκύρας, αριθμούμενοι μέχρις 8 ημερησίως.»\n.—Η ιταλική αεροπορία βομβάρδισε το Ληξούρι και το Αργοστόλι.\n.—Ο πατήρ Χρυσόστομος Τσοκώνας φονεύθηκε έξω από το Κεράσοβο Πωγωνίου από βόμβα ιταλικού αεροπλάνου. Ήταν στρατιωτικός Ιερέας στο Ευζωνικό Σύνταγμα.\n1942.—Επιχείρηση ανατινάξεως τής γέφυρας τού Γοργόποταμου. Στο πλαίσιο τής προσπάθειας διακοπής τής τροφοδοσίας των γερμανικών στρατευμάτων τής βόρειας Αφρικής, ανατινάχθηκε σαν σήμερα η γέφυρα τού Γοργοπόταμου από ομάδα Βρετανών καταδρομέων, υπό τους Έντυ Μάγιερς και Κρις Γούντχαουζ, σε συνεργασία με δυνάμεις ανταρτών τού ΕΔΕΣ, και μετά από πολλές διαπραγματεύσεις, τελικά, και τού ΕΛΑΣ. Μόνο όταν ο Βελουχιώτης έμαθε ότι ο ΕΔΕΣ θα συμμετείχε στην επιχείρηση, αποφάσισε να δεχτεί, μετά από πολλές υπαναχωρήσεις μπροστά στις ρητές αρνητικές εντολές τού ΕΑΜ Λαμίας και τής Κεντρικής Αθηνών. Χάρις στην επιχείρηση δολιοφθοράς τού Γοργοπόταμου, οι Συμμαχικές δυνάμεις αντιλήφθηκαν το τί ήταν δυνατόν να πράξει ο ΕΔΕΣ. Από τότε όμως (με πρώτη και καλλίτερη την προπαγάνδα τής Μόσχας η οποία ανακοίνωσε ότι ο Γοργοπόταμος είναι έργο τού ΕΛΑΣ), η καπήλευση τού γεγονότος από τους κομμουνιστές και τα παρακλάδια τους συνεχίζεται.\n1943.—Καταφθάνει στην πόλη των Ιωαννίνων ο νεαρός γεωπόνος Θεοφάνης Βαής, από το χωριό Ευτέρπη Πιερίας, ο οποίος περιγράφει με λεπτομέρειες την επικρατούσα κατάσταση στην κεντρική Μακεδονία. Ζήτησε από τον Ζέρβα ενίσχυση γιά την οργάνωση ένοπλων τμημάτων, διότι λόγω ατυχιών με συλλήψεις μελών τού Ε.Δ.Ε.Σ. Θεσσαλονίκης, η εξάπλωση τής οργανώσεως έγινε με δυσκολία και δίχως ιδιαίτερες επιτυχίες.\n1946.—Οι κομμουνιστές επιτέθηκαν κατά τού Νυμφαίου (Φλωρίνης), όπου συνάντησαν ηρωική και πείσμωνα αντίσταση από τους άνδρες τού εκεί σταθμού χωροφυλακής. Με την άφιξη ενισχύσεων οι επιδρομείς εκδιώχθηκαν.\n1947.—Σκοτώθηκε στην Ελευσίνα λόγω προσκρούσεως και συντριβής στο έδαφος τού αεροσκάφους του κατά την εκτέλεση διατεταγμένης πτήσεως, ο πιλότος μας Κίμων Σκανδάλης. http://www.pasoipa.org.gr/\n1950.—Η Γιουγκοσλαβία επιστρέφει 21 Ελληνόπουλα που είχαν απαχθεί από τους συμμορίτες. Με τον σχηματισμό τής κυβερνήσεως Πλαστήρα, τον Απρίλιο τού 1950, άρχισε ο Ελληνογιουγκοσλαβικός διάλογος. Ο επιτετραμμένος τής Γιουγκοσλαβίας στην Αθήνα Σερίφ Σέχοβιτς και ο Νικόλαος Πλαστήρας, συμφώνησαν σε μία βήμα προς βήμα προσέγγιση: ανταλλαγή πρεσβευτών, αποκατάσταση τηλεγραφικών, τηλεφωνικών και ταχυδρομικών επικοινωνιών, λειτουργία τής ελεύθερης ζώνης, επιστροφή των παιδιών τού παιδομαζώματος, εφ’ όσον πρώτα εντοπίζονταν οι γονείς τους. Ο Τίτο πάντως, είχε δηλώσει ότι: «[…] Σε κάθε περίπτωση, δεν θα έπρεπε ούτε το ζήτημα των παιδιών (τού παιδομαζώματος) ούτε το ζήτημα τής ”μακεδονικής μειονότητας”(!..) να αποτελεί εμπόδιο στην αποκατάσταση των Ελληνογιουγκοσλαβικών σχέσεων».\n1952.—Συλλαμβάνεται ο Νίκος Πλουμπίδης, ηγετικό στέλεχος τού παράνομου Κ.Κ.Ε. Ο παράνομος μηχανισμός τού Κ.Κ.Ε. που καθοδηγείτο από τον Νίκο Πλουμπίδη, ήταν σε ευρεία έκταση διαβρωμένος από την Ασφάλεια, είτε με την ύπαρξη ανθρώπων της στις γραμμές του, είτε γιατί βρισκόταν κάτω από την παρακολούθησή της. Δρούσε υπό την ανοχή της και γιά τους δύο αυτούς λόγους. Γι’ αυτό και το καλοκαίρι τού 1950 στάλθηκε στην Ελλάδα ο Ν. Μπελογιάννης.\n1955.—Ο ηρωομάρτυρας τής ΕΟΚΑ Ευγόρας Παπαχριστοφόρου, έλαβε μέρος σε επιχείρηση εναντίον των φρουρών τού μεταλλείου Αμιάντου.\n1957.—Απεβίωσε στο Παρίσι ο πρίγκιπας Γεώργιος, δευτερότοκος γιός τού βασιλέα Γεώργιου Α΄ και αδελφός τού βασιλέα Κωνσταντίνου Α΄. Είχε διατελέσει από το 1898 έως το 1906 Ύπατος Αρμοστής των Μεγάλων Δυνάμεων στην Κρήτη. Η σορός του, αφού διακομίστηκε στην Ελλάδα, τάφηκε στην Δεκέλεια.\n1958.—Έναρξη τής συζητήσεως γιά το Κυπριακό στον Ο.Η.Ε. Τελικά, στις 5 Δεκεμβρίου ψηφίστηκε από την Γενική Συνέλευση το σχέδιο τού Μεξικού «περί ειρηνικής, δημοκρατικής και δικαίας λύσεως τού Κυπριακού, συμφώνως προς τον Χάρτην των Ηνωμένων Έθνών.»\n.—Ο ηρωομάρτυρας τής ΕΟΚΑ Συμεού Παναγιώτης, σκοτώθηκε από πυρά Άγγλων και τούρκων επικουρικών στην προσπάθειά του να δραπετεύσει. Είχε συλληφθεί και μετά από τρείς ημέρες βασανιστηρίων οδηγήθηκε υπό την απειλή των όπλων στην Λεμεσό, γιά να υποδείξει θέσεις οπλισμού τής ΕΟΚΑ. Το ίδιο βράδυ άρχιζε η συζήτηση στον Ο.Η.Ε. γιά το Κυπριακό και επικρατούσε εκεχειρία. Κατά την μεταφορά του με αστυνομικό αυτοκίνητο, ο ηρωομάρτυρας πήδησε από αυτό προσπαθώντας να διαφύγει. Οι Άγγλοι στρατιώτες και οι τούρκοι επικουρικοί αστυνομικοί που τον συνόδευαν, άνοιξαν πυρ εναντίον του και τον σκότωσαν.\n.—Ο τελευταίος νεκρός τού ηρωικού αγώνα τής ΕΟΚΑ. Ο Ροτσίδης Σάββας, φονεύθηκε σε ενέδρα που τού έστησαν Άγγλοι στρατιώτες, παραβιάζοντας την τότε υφιστάμενη εκεχειρία.\n1964.—Ολοκληρώνονται στο Τελ Αβίβ τού Ισραήλ οι αγώνες τής 16ης Ολυμπιάδας Σκακιού, στην οποία ανακηρύχθηκε χρυσός ολυμπιονίκης ο Έλληνας μαιτρ, Σταύρος Ιατρίδης, ένας από τους λίγους χρυσούς ολυμπιονίκες που ανέδειξε η χώρα μας μετά την πρώτη Ολυμπιάδα. Το σκάκι θα αναγνωριστεί ως πνευματικό άθλημα τρία χρόνια μετά, το 1967, όταν ο Ιατρίδης θα διατελέσει πρόεδρος τής Ελληνικής Σκακιστικής Ομοσπονδίας γιά έναν περίπου χρόνο. Ο Ιατρίδης έχασε την ζωή του σε τροχαίο το 1976.\n1973.—Ο ταξίαρχος Δημήτριος Ιωαννίδης ανατρέπει τον Γεώργιο Παπαδόπουλο. Δοτός «Πρόεδρος Δημοκρατίας» ορίστηκε ο αντιστράτηγος Φαίδων Γκιζίκης.\n1975.—Έρχεται στην Ελλάδα ο Βασίλης Χατζηπαναγής από την Παχτακόρ τής Τασκένδης και εμφανίζεται γιά πρώτη φορά σε ελληνικό γήπεδο, δύο εβδομάδες μετά.\n1980.—Σε υψηλά επίπεδα φτάνει η ατμοσφαιρική ρύπανση στην Αθήνα, στέλνοντας πολλά άτομα στα νοσοκομεία.\n1995.—Ελικόπτερο τής Αεροπορίας Στρατού που πραγματοποιούσε εκπαιδευτική πτήση, κατέπεσε κοντά στο Αεροδρόμιο τής Αλεξανδρουπόλεως, με αποτέλεσμα να σκοτωθεί ο χειρίστης του. Από την πτώση τού ελικοπτέρου προκλήθηκε πυρκαγιά, με αποτέλεσμα ο χειριστής Λοχαγός ΤΘ, Γεώργιος Κωνσταντιλιέρης από την Σάμο, πατέρας δυο ανηλίκων παιδιών, να υποστεί εγκαύματα τρίτου βαθμού. Ο πολυτραυματίας μεταφέρθηκε στο Περιφερειακό νοσοκομείο Αλεξανδρουπόλεως, όπου διαπιστώθηκε ο θάνατός του. Το πόρισμα μετά την εξέταση τού ελικοπτέρου από εμπειρογνώμονες, έλεγε ότι η πτώση οφειλόταν σε μηχανική βλάβη.\n1999.—Ο Βίκτωρας Μήτρου κερδίζει 2 Αργυρά μετάλλια με 2 πανελλήνια ρεκόρ (205 κιλά στο ζετέ και 370 κιλά στο σύνολο), στην κατηγορία των 77 κιλών στο Παγκόσμιο Πρωτάθλημα Άρσεως Βαρών που διεξάγεται στο ΣΕΦ.\n2005.—Οι πλημμύρες τού ποταμού Ευρώτα στην Λακωνία είναι η αιτία γιά τον θάνατο ενός ανθρώπου.\n2007.—Ο Έλληνας πράκτορας Σταύρος (Στήβ) Λάλας, ύστερα από συνεχείς διαπραγματεύσεις, κατάφερε τελικά να επιστρέψει στην Ελλάδα, σαν σήμερα. Η ταλαιπωρία του όμως δεν είχε τελειώσει. Ο άνθρωπος που θυσίασε την ζωή του γιά την Ελλάδα, χρειάστηκε άλλα τέσσερα χρόνια αναμονής γιά να λάβει την ελληνική ιθαγένεια (!..) από το κρατιστάν. Την αίτηση είχε υποβάλλει από το 2005, όταν αφέθηκε ελεύθερος με τον όρο τής «διαβιώσεως υπό επιτήρηση» στην Μασαχουσέτη. Ο Σταύρος Λάλας καταδικάστηκε (ως υπήκοος των Η.Π.Α.) με την κατηγορία τής προδοσίας, επειδή παρέδιδε απόρρητες πληροφορίες στην Ελλάδα από την θέση την οποία κατείχε στον στρατό των Η.Π.Α. Καταδικάστηκε σε 14ετή κάθειρξη και σε καθεστώς επιτηρήσεως πέντε ετών, οδηγούμενος σε φυλακές υψίστης ασφαλείας το 1993. Η τότε κυβέρνηση τού Κωνσταντίνου Μητσοτάκη, θεώρησε σκόπιμο να «θαφτεί» το θέμα και να μην ενταχθεί στην ατζέντα των διμερών επαφών με τις Η.Π.Α. Ο Σταύρος Λάλας αφέθηκε στην τύχη του και από τις επόμενες κυβερνήσεις, ενώ δεν λήφθηκε καμμία μέριμνα ούτε γιά την οικογένειά του που είχε μείνει πίσω στην Χρυσούπολη Καβάλας. Η σύζυγός του με τους δύο γιούς του, ο μεγαλύτερος εκ των οποίων είχε γεννηθεί με σύνδρομο down, στάθηκε βράχος, έχοντας βοήθεια από λίγους μόνο πατριώτες.\n2012.—Γάλλοι φίλαθλοι τῆς ”Μαρσέϊγ” (Marseille) στὸν ἀγῶνα μὲ τὴν Λίλ, ἔφτιαξαν ἕνα «coreo» (τρισδιάστατος σχηματισμὸς ποὺ δημιουργεῖται μὲ τὰ σώματα τῶν φιλάθλων) μὲ τὴν ἑλληνικὴ σημαία, στὸ κέντρο τοῦ ὁποίου ἀπεικονιζόταν ὁ πρῶτος Ἕλληνας οἰκιστής. Ἀκριβῶς κάτω ἀπὸ αὐτό, εἶχαν σηκώσει ἕνα πανὸ ποὺ ἔγραφε: «Δὲν ἀρνούμαστε τὴν καταγωγὴ μας – ne renions pas l’origine de notre ville», ἀναφερόμενοι στὶς ἑλληνικὲς τους ῥῖζες καὶ στὴν ἑλληνικὴ ἀποικία τῆς Μασσαλίας. «[…] ἔλαβεν ὁ Εὔξενος γυναῖκα καὶ συνῲκει, μεταθέμενος τοὔνομα Ἀριστοξένην. Καὶ ἔστι γένος ἐν Μασσαλίᾳ ἀπὸ τῆς ἀνθρώπου μέχρι νῦν Πρωτιάδαι, καλούμενον· Πρῶτις γὰρ ἐγένετο υἱὸς Εὐξένου καὶ τῆς Ἀριστοξένης.»\n2013.—Οι κακές καιρικές συνθήκες στα Δωδεκάνησα, προκαλούν πλημμύρες σε Κάλυμνο, Ψέριμο και Ρόδο, ενώ, στην Ρόδο προκλήθηκε και πυρκαγιά από πτώση κεραυνού.\n2014.—Ἡ κοινοπραξία FRAPORT AG-SLENTEL Ltd (ἡ SLENTEL ποὺ ἀνήκει στὸν ὅμιλο Δημήτρη Καπελούζου μὲ ἕδρα τὴν Κύπρο), ἀνακηρύχθηκε ἀπὸ τὴν κυβέρνηση συνεργασίας ΝΔ-ΠΑΣΟΚ-ΔΗΜΑΡ, προτιμητέος ἐπενδυτής γιὰ τὰ 14 ἑλληνικὰ ἀεροδρόμια.\n2015.—Όταν η ιστορία και η αρχαιολογία αποστομώνουν τους ιστοριοκάπηλους και παραχαράχτες. Σαν σήμερα άνοιξε τις πύλες του το Μουσείο Φυσικής Ιστορίας τού Σικάγο στις Η.Π.Α., γιά να παρουσιάσει την Έκθεση με τίτλο «Έλληνες. Από τον Αγαμέμνονα στον Μέγα Αλέξανδρο», προσφέροντας στο πολυπληθές κοινό που συνέρρευσε στις αίθουσές του ένα γοητευτικό και συναρπαστικό ταξείδι 5.000 ετών Ελληνικής Ιστορίας. Πάνω από 500 εκθέματα Ελληνικών Μουσείων ταξίδεψαν χιλιάδες μίλια στην άλλη άκρη τού Ατλαντικού Ωκεανού γι’ αυτήν την Έκθεση. Η πολύτιμη Έκθεση ξεκίνησε στις 12 Δεκεμβρίου 2014 από το Μόντρεαλ τού Καναδά και το Μουσείο Αρχαιολογίας και Ιστορίας του, γιά να παραδοθεί στις 5 Ιουνίου 2015 στην πόλη τής Οττάβα τού Καναδά και στην συνέχεια στο Σικάγο.\n2017.—Όταν το θράσος θεριεύει και επιβραβεύεται υπό την ανοχή και την υποχωρητικότητα τής π[ω]λητικής ηγεσίας (;). Σαν σήμερα πραγματοποιήθηκε κατάληψη στα γραφεία τού ΣΥΡΙΖΑ στην Λέσβο από παρανόμως εισελθόντες στην Ελλάδα Αφγανούς. Η ομάδα 30 περίπου Αφγανών και αλληλέγγυων, είχε μεταξύ άλλων ως «αίτημα» την απελευθέρωση ενός δικού τους, ο οποίος κρατείτο στην Αστυνομική Διεύθυνση Λέσβου και δήθεν «κινδύνευε» με άμεση απέλαση στην τουρκία. Επίσης απαιτούσαν να δοθεί μπλε σφραγίδα και στους 30 και να οριστεί χώρος διαμονής τους όταν φτάσουν στην Αθήνα (!..)\n2019.—Στην τέταρτη Συνταγματική Αναθεώρηση μετά το Σύνταγμα τού 1975, πέρασε με 158 ψήφους υπέρ, η αποσύνδεση τής εκλογής τού Προέδρου τής Δημοκρατίας από πρόωρες εκλογές (άρθρο 32). Ο Πρόεδρος θα μπορεί να αναδεικνύεται ακόμα και με σχετική πλειοψηφία στην Βουλή. Η διάταξη δεν ψηφίστηκε από τα κόμματα, ΣΥΡΙΖΑ, ΚΙΝΑΛ, Ελληνική Λύση και ΜέΡΑ25. Σημειώνεται ότι οι 9 συνολικά διατάξεις τής Συνταγματικής Αναθεωρήσεως, χρειαζόταν να ψηφιστούν από 151 βουλευτές, καθώς στην προτείνουσα Βουλή είχαν περάσει τον πήχη των 180 ψήφων. Ψήφισαν 297 βουλευτές, ενώ απουσίαζαν τρείς.\n.—179 βουλευτές είπαν «ναι» στον περιορισμό των προνομιακών ρυθμίσεων περί ποινικής ευθύνης υπουργών (άρθρο 86), ο οποίος προβλέπει την κατάργηση τής αποσβεστικής προθεσμίας γιά την διαγραφή των αδικημάτων. Η διάταξη έλαβε 274 ψήφους. Καταψήφισαν 125 βουλευτές.\n.—Περιορισμός τού βουλευτικού ακαταδίωκτου (άρθρο 62). Η διάταξη έλαβε 179 ψήφους, 117 καταψήφισαν και ένας δήλωσε «παρών».\n.—Σύσταση εξεταστικών επιτροπών κατ’ εξαίρεση τού κανόνα τής πλειοψηφίας (άρθρο 68). Η διάταξη έλαβε 189 ψήφους. Καταψήφισαν 94 βουλευτές και 14 βουλευτές δήλωσαν «παρών».\n.—Επιλογή μελών Ανεξάρτητων Αρχών από τα 3/5 τής Διασκέψεως των Προέδρων κομμάτων, αντί 4/5 που ισχύει σήμερα (άρθρο 101). Η διάταξη έλαβε 158 ψήφους. Καταψήφισαν 139 βουλευτές.\n.—Ως προς την ψήφο των Ελλήνων τού εξωτερικού (άρθρο 54), η διάταξη έλαβε 212 ψήφους, 84 «όχι» και ένας δήλωσε «παρών». Δεν ψηφίστηκε από τον ΣΥΡΙΖΑ.\n.—Θέσπιση λαϊκής νομοθετικής πρωτοβουλίας (άρθρο 73). Η διάταξη έλαβε 254 ψήφους. Καταψηφίστηκε από 32 βουλευτές. 11 βουλευτές δήλωσαν «παρών».\n.—Εγγύηση αξιοπρεπούς επιπέδου διαβιώσεως γιά όλους (άρθρο 21). Η διάταξη έλαβε 190 ψήφους, 107 βουλευτές καταψήφισαν.\n.—Εξομοίωση των στρατιωτικών δικαστηρίων με τα πολιτικά (άρθρο 96). Η διάταξη έλαβε 189 ψήφους. Καταψήφισαν 139 βουλευτές.\n.—Ολοκληρώθηκε σαν σήμερα, μετά από απόφαση τού υπουργού Οικονομικών, η διαδικασία τής πρόωρης αποπληρωμής τού ακριβού τμήματος των δανείων, τα οποία χορηγήθηκαν στην Ελλάδα από το Διεθνές Νομισματικό Ταμείο. Το ύψος τού δανείου που αποπληρώθηκε ανέρχεται σε 2,7 δισ. ευρώ. Η διαδικασία ενεργοποιήθηκε κατόπιν επίσημου αιτήματος τού υπουργείου Οικονομικών, στις 16 Σεπτεμβρίου 2019.\n.—Καταστροφικό ήταν το πέρασμα τής κακοκαιρίας (που σύμφωνα με την νέα μόδα ονομάστηκε «Γηρυόνης») από την Κοιλάδα των Πεταλούδων στην Ρόδο. Οι καταρρακτώδεις βροχές και τα ορμητικά νερά, κατέστρεψαν στο πέρασμά τους όλες τις υποδομές της. Προκλήθηκαν σοβαρότατες ζημιές στις ξύλινες γέφυρες, ενώ ζημιές υπέστησαν και οι κύριες υποδομές στο φυσικό αξιοθέατο. Η αποκατάσταση τής Κοιλάδας υπολογίζεται γύρω στα 500-600 χιλιάδες ευρώ.\nΠροηγούμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ-24 ΝΟΕΜΒΡΙΟΥΕπόμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ-26 ΝΟΕΜΒΡΙΟΥ